ZAŠTO JE IZMENJEN POSLOVNIK O RADU SKUPŠTINE: SRBOBRAN.net Web Portal\nZAŠTO JE IZMENJEN POSLOVNIK O RADU SKUPŠTINE\nPoslovnik o radu skupštine opštine Srbobran doživeo je izmenu na poslednjoj sednici SO, šta je izmenjeno i zašto?!\nNiko to nije rekao, ali sve navodi na to da je razlog za izmenu poslovnika o radu SO Srbobran politički rad odbornika Demokratske stranke, Željka Bogojevića. Podsetićemo, on je od izbora 2012.godine, kao odbornik GG "Pokret za promene - dr Ilija Gazepov", bio predsedavajući SO sve do ulaska SNS u koaliciju sa predhodno kreiranom većinom koja je 2012.godine formirala vlast. Tada je smenjen i na njegovo mesto je seo Radivoj Paroški, odbornik SNS.\nNedugo zatim odbornik Bogojević pristupa Demokratskoj stranci i od tada počinje njegovo opoziciono delovanje. Fokus svoje pažnje usmerio je na rad funkcionera SNS koji su zauzeli pozicije u opštinskoj nomenklaturi. Već nekoliko sednica unazad, Bogojević pre početka svake sednice traži dopunu dnevnog reda. Predlaže na desetine predloga za dopunu, gde poslovično traži preispitivanje rada i odgovornosti članova SNS koji su se prihvatili funkcija u opštini ili javnim preduzećima.\nOvo više neće biti moguće jer je skupštinska većina izglasala odluku o izmenama i dopunama poslovnika o radu SO Srbobran, naime ovim izmenama, između ostalog, daje se pravo predsedniku Skupštine da odbije da stavi u predlog dnevnog reda one predloge i pitanja za koje smatra da nisu dovoljno pripremljene da bi se o njima moglo na sednici raspravljati.\nSlično obrazloženje već na sednici u četvrtak, dao je Radivoj Paroški kada je odbio da u dnevni red uvrsti oko dvadesetak predloga za dopunu dnevnog reda koje je Skupštini dostavio odbornik Bogojević, što je rezultiralo demonstrativnim protestom Bogojevića, zatim opomenama predsedavajućeg Paroškog, a potom i udaljavanjem iz sale Skupštine odbornika Bogojevića.\nEvo šta su o izmenama poslovnika pre nego što je većina prihvatila ove izmene između ostalog kazali predsednik SO Srbobran Radivoj Paroški, odbornik Branko Gajin, predsednik opštine Zoran Mladenović i odbornik Đorđe Džekov:\nPostavio: Srbobran.net dana 2015.12.19


Ćavi najavio povratak u Barselonu - Sportske.net\nĆavi najavio povratak u Barselonu\nŠpanaca koji trenutno nastupa u Kataru, već drma nostalgija.\n'Pčelice' dobiše pet na 'Nou Kampu', ali su igrale muškiKad nema Mesija, tu je NEJMAR!Nejmar DOMINIRA!FIFA istražuje 'Slučaj Nejmar'Mesi se ne vraća na teren dok ne bude fit\nLegendarni fudbaler katalonskog kluba, sa kojim je osvojio 8 titula šampiona Španije i 4 titule Lige Šampiona, najavio je da mu je primarni cilj povratak u svoj matični klub.\nOn nije otkrio da li ima plan da bude u ulozi trenera, ili će preuzeti neku drugu funkciju. U Kataru, pored igračkog 'poziva', obavlja i funkciju trenera mlađih kategorija tog kluba.\n34-godišnji fudbaler ima dilemu da li da se upušta u 'trenerske vode', zbog velikog stresa koji sa sobom nosi ta funkcija. Poučen primerima Gvardiole i Rajkarda koji su doživeli brojne neprijatnosti na toj poziciji, on će dobro razmisliti pre nego što se odluči na takav potez.\n"Biti trener Barselone je veoma teško, to može potpuno da vam promeni život. Iako donosi dosta lepih stvari, uvek ga prati i velika patnja. Uvek ste na udaru kada krene po zlu i to je jako teško podneti".\nĆavi je napustio 'Kamp nou' kada se Barsa nalazila na vrhuncu, nakon osvajanja Lige šampiona, Primere i Kupa kralja i tako se oprostio od svog kluba na pravi način. On je naglasio da su taj uspeh najzaslužniji Mesi, Suarez i Nejmar, koje je imenovao za jedan od najboljih napadački trija u istoriji fudbala.\n"Bilo bi previše subjektivno da kažem da su oni najbolji napadači u istoriji fudbala, ali u jedno sam siguran, da je Leo Mesi najbolji fudbaler svih vremena".\n"Nikada se ne znao od koga će pretiti najveća opasnot od njih trojice, a najvažnije je da oni dobro sarađuju i da su dobro udružili svoje kvalitete. Nejmar i Suarez su se prilagodili Mesiju i zato su obojica još više napredovali u igri".\nOd pomoćnika u fudbalu na pesku do katalonske klupe! Kako će izgledati Kikeova Barsa?


DOBRE VESTI: MALI NAJAVIO DODATNO SMANJENJE POREZA NA ZARADE !\nTokom današnje posete i obilska filijale Poreske uprave na Čukarici, ministar finansija - SINIŠA MALI, obratio se novinarima sa dobrim vestima.\nMinistar finansija u Vladi Republike Srbije ~ Siniša Mali obišao je filijalu Poreske uprave na Čukarici, gde su ga dočekali direktorka Poreske uprave ~ Dragana Marković, direktor poreske filijale ~ Slavenko Bezarević i predsednik opštine ~ Srđan Kolarić.\nMinistar ~ Siniša Mali najavio je danas da će država nastaviti postepeno da smanjuje poresko opterećenje zarada na teret poslodavaca, tako da će, posle ovogodišnjeg smanjenja sa 63 na 62 odsto, već sledeće godine iznositi 61 odsto.\n"To će poslodavcima omogućiti da ušteđeni novac ulažu u nove investicije i novo zapošljavanje".\nMali je razgovarao i sa brojnim građanima Čukarice i naveo da se u poslednjih nekoliko godina mnogo uradilo na Čukarici.\nSa predsednikom opštine Čukarica, Srđanom Kolarićem, ministar je govorio o svemu što je za ovu opštinu urađeno u poslednjih pet godina, ali i o velikom investicionom planu od 12 milijardi evra, koji je najavio predsednik Aleksandar Vučić, a koji se tiče svih opština u Srbiji, pa tako i Čukarice.\n„Drago mi je da mogu da najavim da će se, u sklopu velikog investicionog plana, graditi i Ostružnički kanalizacioni sliv, koji će rešiti problem otpadnih i kanalizacionih voda u ovom delu grada. Već se započelo na izradi projektno tehničke dokumentacije“, otkriva Mali .\nNastavlja se i reorganizacija Poreske uprave, pa je tako ove godine od 179 filijala smanjen broj istih na ukupno 37. Ministar je izjavio da je posebno ponosan na reformu Poreske uprave koja je od 1. jula reorganizovana na novi način, a mnogo efikasnija i sa manjim brojem filijala.\nNakon obilska filijale Poreske uprave na Čukarici, Uprave za trezor, gde je razgovarao sa zaposlenima planirana je poseta firmi "Srboauto". Domaća porodična kompanija „Srboauto“ koja se bavi remontom i održavanjem svih vrsta teretnih vozila i autobusa, sarađuje sa Vojskom Srbije.


BEOGRADSKI FOND ZA POLITIČKU IZUZETNOST U POSETI PRIVREDNOJ KOMORI BEOGRADA\nU ponedeljak, 16.08.2010. godine, Sonja Licht, predsednica i osnivač Beogradskog fonda za političku izuzetnost, posetila je Privrednu komoru Beograda. Sastanku su prisustvovali dr Milan Janković, predsednik Privredne komore Beograda i Ivana Zeljković, generalni sekretar Komore sa svojim saradnicima. Beogradski fond za političku izuzetnost je deo Mreže škola za političke studije u jugoistočnoj Evropi koje deluju pod pokroviteljstvom Saveta Evrope. Fond je osnovan novembra 2003. godine kao nevladina, nepartijska i neprofitna organizacija.\nSonja Licht, predsednica Fonda, istakla je da je glavni cilj Beogradskog fonda da doprinese izgradnji i kontinuiranom razvoju demokratski orijentisane političke elite (u parlamentu, političkim partijama i institucijama na nacionalnom, regionalnom i lokalnom nivou), ali i lidera u drugim segmentima pluralističkog društva (u državnoj administraciji, nevladinim organizacijama, medijima, kulturi, sudstvu, sindikatima i poslovnom sektoru).\nDr Janković, predsednik Komore, u razgovoru je istakao da je od velikog značaja uloga Fonda da političkoj i društvenoj eliti omogući sticanje dodatnih znanja i veština neophodnih za demokratsku transformaciju društva i za pristupanje evropskim i evro-atlantskim strukturama. On je dodao da glavni akcenat treba da bude stavljen na proces evropskih integracija i spoj predstavnika domaće privrede i političke elite, koji su ujedno i donosioci važnih odluka na nacionalnom nivou, da zajedno spremno uplove u tržište Evropske unije. Privredna komora Beograda, kao kuća privrede, je upravo most koji taj spoj domaće privrede i političke elite može učiniti lakšim i uspešnijim.\nPosebna pažnja u okviru sastanka, posvecena je daljem razvoju saradnje u regionu jugoistočne Evrope kako bi se doprinelo jačanju regionalne stabilnosti, sigurnosti i demokratskog potencijala.


Kiprani pune stadion, u Partizanu ne brinu... - Sportske.net\nKiprani pune stadion, u Partizanu ne brinu...\nKako sada stvari stoje navijači AEL-a će do poslednjeg mesta napuniti stadion u Larnaki. Mnogi od njih smatraju da je odluka o igranju van kuće dobra. Crno-beli se ne plaše pritiska.\nProdaja karata je počela još pre dva dana, kiparski mediji ne sumnjaju da će stadion "Antonis Papadopulos" biti ispunjen do poslednjeg mesta.\nOdluka o domaćinstvu u Larnaki, kako bi navijači bili bliže terenu, i atmosfera zapaljivija je pozdravljena, podržava je više od polovine fanova po nekim anketama.\nOni se spremaju na put dug oko 50-ak kilometara, pa će se srpski šampion koji ne vodi organizovano navijače, suočiti sa oko 11 000 Kiprana.\nNaravno, crno - beli ne veruju da će to biti odlučujuća prednost.\n"Mnogi od nas su igrali pred 40 ili 50 000 ljudi, u mnogo bučnijoj atmosferi i pod većim pritiskom. Ne mora da znači da će im promena terena biti prednost, možda im to naudi, ispostavi se kao pogrešna procena", rekao je "Sportu" Stefan Šćepović.\n"Uveren sam da smo bolja ekipa, moramo da to potrdimo i da postignemo gol na Kipru što bi nam olakšalo posao u revanšu", dodaje Šćepović.


EVROINTEGRACIJE SRBIJE: Više od polovine državnih službenika angažovanih u postupku evropskih integracija nezadovoljno je uslovima rada. Primedbe zaposlenih u tom sektoru se, u najvećem broju, odnose na zarade i to ne na visinu plate, već na neredovno isplaćivanje prekovremenog rada i na izuzetno niske dnevnice za putovanja\nViše od 50 odsto državnih službenika angažovanih u postupku evropskih integracija Srbije nezadovoljno je uslovima rada i, ako se nešto ne promeni, oni bi taj posao mogli da napuste, rečeno je u panel diskusiji na temu "Kvalitetnom politikom zadržavanja kadrova do održive integracije Srbije u EU".\nProgramska direktorka Centra za evropske politike Milena Lazarević, koji je zajedno sa vladinom Kancelarijom za evropske integracije, načinio studiju o uslovima rada tih državnih službenika kaže da je istraživanje sprovedeno da bi se utvrdilo šta je to sto zaposlene motiviše na odlazak.\n"Postoji zabrinutost da bi veći broj zaposlenih iz tih sektora mogao da napusti posao, pa je ideja bila da se vidi zašto je to tako u ljudskim resursima, znajući pritom da su evropske integracije jedan od glavnih ciljeva naše Vlade", rekla je Lazarević.\nPrimedbe zaposlenih u tom sektoru se u najvećem broju se odnose na zarade i to ne na visinu plate, već na neredovno isplaćivanje prekovremenog rada i na izuzetno niske dnevnice za putovanja.\n"Ti ljudi su pod stalnim pritiskom Brisela i briselskih rokova, često ostaju da rade do kasnih noćnih sati, a to im se ne isplaćuje na vreme", ukazala je ona.\nZa sada ih ima dovoljno, rekla je, ali ako odu, država je u opasnosti da izgubi visoko-kvalifikovan kadar koji može ubrzati njen proces ka EU.\nS druge strane, kaže, od njihovog kapaciteta zavisi koliko će Srbija biti uspešna u povlačenju bespovratnih sredstava koje EU Srbiji stavlja na raspolaganje.\n"To su IPA fondovi i ako nemamo kvalitetne ljude koji rade te poslove, sve više sredstva će nam ostati nepotrošeno i vraćati se u budžet EU", istakla je.\nInače, pomenutu studiju podržala je nemačka vlada, Tim za socijalno uključivanje i smanjenje siromaštva i Vladina Kancelarija za evropske integracije.\nIzvor: Vebsajt RTV, 25.04.2017.


Čvorović "osvojio" grčku A2 ligu: Zadovoljan sam izdanjima, razmotriću opcije u januaru - CG Sport\nČvorović “osvojio” grčku A2 ligu: Zadovoljan sam izdanjima, razmotriću opcije u januaru\n20/12/2021 20/12/2021 - by Mario Andrijašević\nIgor Čvorović početkom novembra pojačao je grčki Oiakas, koji se takmiči u tamošnjoj A2 ligi.\nCrnogorski krilni košarkaš, koji je najbolje partije pružao u dresu Sutjeske, sa kojom je izborio i play-off za ulazak u ABA ligu, vrlo brzo je pokazao kvalitet, te da drugi rang grčkog prvenstva nije njegov nivo.\nZa samo dva mjeseca, Čvorović je postao drugi strijelac lige sa prosječno 19 poena po meču (iza Loukasa Mavrokefalidisa, koji je sa uspjehom gotovo deceniju nastupao u Evroligi), četvrti je skakač lige sa 9.8 skokova po utakmici , a ima i gotovo dvije blokade po meču, što ga takođe svrstava u vrh ove kategorije.\nDvadesetpetogodišnje krilo nada se da će u januaru dobiti ponudu iz višeg i kvalitetnijeg ranka takmičenja, iako kaže da je zadovoljan uslovima u Oiakasu.\n“Mogu da budem zadovoljan pruženim partijama u prvom dijelu sezone. Ostala je još jedna utakmica do pauze, a daću sve od sebe da i taj meč odigram na dosadašnjem nivou. Tokom odmora razmotriću opcije koje budem imao, i ukoliko se ukaže dobra prilika i stigne neka ponuda, razmotriću opcije”, kaže za CGsport Čvorović.\nShare the post "Čvorović “osvojio” grčku A2 ligu: Zadovoljan sam izdanjima, razmotriću opcije u januaru"\nPrevious Article Lovćen bez šansi protiv MZT-a\nNext Article COK: Marija Vuković najbolja sportistkinja Crne Gore


Dnevni bilten 31.10.2017.\nBEOGRAD, 30. oktobra 2017. (Beta) - Ministar spoljnih poslova Srbije Ivica Dačić zahvalio je danas predsedniku bugarskog parlamenta Dimitru Glavčevu na zalaganju Bugarske za nastavak politike proširenja Evropske unije, što će biti i jedan od prioriteta njenog predsedavanja Evropskom savetu u prvoj polovini naredne godine. Kako se navodi u saopštenju ministarstva spoljnih poslova Srbije, u razgovoru je izražena i spremnost za dalje unapređenje saradnje dve zemlje, pre svega na planu ekonomije, energetike i infrastrukture. U tom smislu, izdvojeni su završetak istočnog kraka Koridora 10, modernizacija pruge Niš–Dimitrovgrad, kao i projekat izgradnje gasnog interkonektora Srbija-Bugarska. Obe strane su izrazile zadovoljstvo povodom dobrih odnosa Srbije i Bugarske, kao i intenzivnog političkog dijaloga koji je vođen u proteklom periodu. Takođe je izraženo zadovoljstvo povodom dobre saradnje dva parlamenta, što predstavlja važan doprinos razvoju sveukupnih bilateralnih odnosa, dodaje se u saopštenju.\nBEOGRAD, 30. oktobra 2017. (Beta) - Ministar odbrane Srbije Aleksandar Vulin razgovarao je danas s ruskim ambasadorom Aleksandrom Čepurinom, koji mu je preneo da Rusija podržava aktuelnu politiku Srbije prema Kosovu i Metohiji i odnosima s Republikom Srpskom. Kako se navodi u saopštenju Ministarstva odbrane, Čepurin je potvrdio nastavak vojno-tehničke pomoći u skladu s dogovorom predsednika Srbije i Rusije Aleksandra Vučića i Vladimira Putina. Vulin je zahvalio "na podršci Rusije u ostvarenju spoljnopolitičkih ciljeva i prioriteta Srbije, a posebno na doslednoj podršci i uvažavanju srpske politike vojne neutralnosti". Kako se navodi, Vulin je zamolio ambasadora da ministru odbrane Sergeju Šojguu prenese zahvalnost na ličnom doprinosu razvoju bilateralne saradnje u oblasti odbrane. Čepurin je Vulinu preneo zahvalnost Šojgua na gostoprimstvu i visokom nivou organizacije i proslave 73. godišnjice oslobođenja Beograda u Drugom svetskom ratu, kao i Prikaza dela operativnih sposobnosti Vojske Srbije 20. oktobra ove godine.\nTRIVAN SA AMBASADORKOM ČEŠKE U SRBIJI O EVROPSKIM INTEGRACIJIMA I ŽIVOTNOJ SREDINI\nBEOGRAD, 30. oktobra 2017. (Beta) - Ministar zaštite životne sredine Srbije Goran Trivan razgovarao je danas sa ambasadorkom Češke u Srbiji Ivanom Hlavsovom koja je izjavila da ta zemlja snažno podržava Srbiju u procesu evropskih integracija. "Imate slične probleme, sa kojima se i Češka suočavala, i to je dobra naznaka da možemo da vam pomognemo pri lakšem rešavanju svih pitanja koja će tek doći", rekla je ambasadorka na sastanku a prenosi se u saopštenju ministarstva. Ona je rekla da je pred Srbijom veliki posao kada je reč o poglavlju 27 koje se odnosi na zaštitu životne sredine, i dodala da je životna sredina važna ne samog zbog približavanja EU, već zbog života svih građana. "Želimo da razgovaramo sa svima koji su pre nas bili na putu evropskih integracija. Pitanje životne sredine nije važno samo za našu državu i naš narod, već je važno za sve građane naše zemlje, uključujući i Čehe koji žive u Srbiji", rekao je Trivan. Na sastanku je ukazano i na saradnju Češke i Srbije i realizaciju brojnih projekata, kao što su sistem za vodosnabdevanje opštine Bela Crkva, izgradnja postrojenja za preradu komunalnih otpadnih voda u mestu Kruščice i izgradnja postrojenja za prečišćavanje vode u Valjevu. Ministar Goran Trivan rekao je da saradnja sa Češkom ne treba da bude samo formalna, ona mora biti suštinska i mora imati praktičan pristup.\nBUGARSKA SNAŽNO PODRŽAVA EVROPSKI PUT SRBIJE\nBEOGRAD, 30. oktobra 2017. (Beta) - Predsednik bugarskog parlamenta Dimitar Glavčev izjavio je danas u Beogradu da Bugarska snažno podržava evropski put Srbije i da će proširenje EU na Zapadni Balkan biti jedan od prioriteta bugarskog predsedavanja EU. "Bugarska podržava evropsku integraciju Srbije. Ubeđeni smo da će proevropski političari energično završiti sve reforme i da će zemlja ispuniti sve uslove. Bugarska očekuje Srbiju u EU, u našoj porodici koja poštuje različitost, a predrasude i govor mržnje ostaju u prošlosti", rekao je Glavčev u obraćanju poslanicima srpskog parlamenta. Kako je rekao, geslo bugarskog predsedavanja EU biće "Ujedinjenje čini snagu". On je naveo da bugarski narod pozdravlja to što je srpski narod izabrao evropski put razvoja i što "na svakim izborima biraju političare koji vode ka EU". Takođe, Glavčev je rekao da je Bugarska uložila dosta napora u pripremi za predsedavanje Evropskom savetu, i uspela da ubedi evropske partnere da proširenje bude na dnevnom redu EU. Prema njegovim rečima, srpski i bugarski narod su veoma bliski. "Ne samo geografski, ne samo kroz viševekovnu isprepletanu istoriju već i kulturom, jezikom, verom i tradicijom", izjavio je Glavčev. Na konferenciji za novinare s predsednicom Skupštine Srbije Majom Gojković, Glavčev je rekao da se razgovaralo i o položaju bugarske nacionalne manjine u Srbiji. "Mi smo naglasili da u pogledu poštovanja manjinskih prava ne postoje problemi, osim možda na lokalnom nivou. Izrazili smo uverenje da uz pomoć Srbije i zajedničke napore, ti problemi mogu biti otklonjeni", naveo je predsednik bugarskog Sobranja. Prema njegovim rečima, za vreme vladavine "totalitarnih režima" brojnost bugarske manjine je znatno smanjena i da zato pozdravlja rad Srbije na poštovanju manjinskih prava. Gojkovićeva je navela da je sa Glavčevom vodila "dug i sadržajan razgovor" o "temama od obostranog interesa" i o načinu kako parlamenti dve zemlje mogu doprineti unapređenju odnosa. Ona je rekla i da se razgovaralo i o mogućnostima otvaranja novih poglavlja u pristupnim pregovorima Srbije sa EU kao i o poglavljima koja su već otvorena. Glavčev je rekao da u vezi s poglavljem 23 Bugarska Srbiji može pružiti "najaktuelnije podatke" jer se i sama nalazi pod kontrolnim mehanizmom EU. Maja Gojković je navela da će Srbija sve svoje obaveze ispuniti pre "horizonta Evropske komisije", 2025. godine. "Istakla sam da je zapadni Balkan deo rešenja EU kao sve čvršće organizacije a ne deo problema, kako su ga nekada posmatrali u EU", dodala je Gojkovićeva. Gojković i Glavčev razgovarali su i o značaju unapređenja ekonomskih odnosa, na planu razvoja putne infrastrukture, posebno na izgradnji autoputa od Niša do Sofije, kao i u oblasti energetike, obrazovanja i kulture, saopštila je Skupština Srbije posle razgovora. Predsednica srpskog parlamenta je istakla značaj održavanja predstojećeg sastanka odbora za spoljne poslove Srbije, Bugarske i Rumunije u Beogradu, gde će u svojstvu gosta prisustvovati i predsednik Odbora za nacionalnu bezbednost i spoljne poslove Parlamenta Grčke, dodaje se u saopštenju. Dimitar Glavčev je prvi bugarski državnik koji je govorio pred poslanicima skupštine Srbije.


Izvanredan uspeh učenika iz Srbije na Evropskoj olimpijadi iz fizike\nNa 4. Evropskoj olimpijadi iz fizike za učenike srednjih škola, učenici iz Srbije postigli su izvanredan uspeh, osvojivši dve zlatne, jednu srebrnu i dve bronzane medalje. Evropska olimpijada iz fizike ( EuPhO ) održana je na daljinu, od 20. do 26. jula, a na njoj je učestvovalo više od 250 učenika iz 57 evropskih i gostujućih zemalja, prenosi RTV.\nfoto: RTV / ipb.ac.rs\nPlanirano je da Evropska olimpijada bude održana u Rumuniji, ali to nije bilo moguće zbog pandemije, pa su učenici radili zadatke iz svojih zemalja. Konkurencija je bila značajno pojačana zbog učešća gostujućih vanevropskih ekipa koje su, kao i Srbija, bile zainteresovane za učešće zbog neodržavanja Međunarodne olimpijade.\nfoto: © Illюstraciя RIA Novosti . Alina Polяnina/ vostok.rs\nRuski holding „Švabe“ (po osnivaču firme Fjodoru Borisoviču Švabe) zajedno sa kompanijom „Motorika“ je ovog leta napravio prvu seriju nove proteze za ruku koja pok


PANČEVO: Bend „Bas i Stega" objavio singl AnKaRa | Pančevo - 013 info\nPANČEVO: Bend „Bas i Stega" objavio singl AnKaRa\n013info\tSre, 02/08/2017 - 23:09\nNakon povratka iz Mađarske gde je u Segedinu nastupio na „Eldorado festivalu“, bend Bas i Stega objavio je singl pod nazivom Ankara. Pesma je snimana i producirana tokom juna i jula u studiju 3x2 u Pančevu, a producent je bio Stefan Gaćeša. Singl najavljuje novi album Bas i Stege koji se očekuje početkom naredne godine.\nBend od početka 2017. radi u novoj postavi koju čine Marina Grujić - synth, Siniša Stupar - bubnjevi, Stevan Đorđević- bas i Dragan Vlajić Gale gitara-saz-vokal i zabeležio je zapažene nastupe na kojima je promovisao stare pesme u novim aranžmanima kao i pesme koje će se naći na novom albumu.\nNaredni nastup ova psihodelična četvorka imaće 5. avgusta kada putuje u Rumuniju gde će nastupiti na Fusion and Gospel festivalu „Visions of Dreams“ u Garani. Nakon Garane bend svira 13. avgusta na „Nišville Jazz festivalu“, a 19. avgusta se posle dve godine vraća u Zaječar gde je pobedio na 46. Gitarijadi ali ovoga puta svira na „Outhide" festivalu.


Aktuelni univerzitetski projekti i treninzi za razvoj veština na štandu Univerziteta u Novom Sadu - Vesti\nAktuelni univerzitetski projekti i treninzi za razvoj veština na štandu Univerziteta u Novom Sadu\n25.2.2014. Na ovogodišnjem Sajmu obrazovanja „Putokazi“ (28. februar – 4. mart), u okviru tradicionalne Ulice Univerziteta, na štandu Univerziteta u Novom Sadu posetioci će moći da se upoznaju sa nekoliko aktuelnih univerzitetskih projekata, kao i sa aktivnostima Centra za razvoj karijere i savetovanje studenata i UNESKO katedre za studije preduzetništva.\nUNESKO katedra za studije preduzetništva predstaviće projekat „Danube Pie“, posvećen inoviranju proizvoda kroz primenu eko dizajna. Reč je o projektu finansiranom iz programa Evropske komisije za podršku konkurentnosti i inovacijama – CIP, u okviru kojeg će za zainteresovane biti održan besplatan trening iz oblasti eko dizajn koncepta (subota 1. mart, od 12 do 13 časova).\nUlaz za posetioce Sajma je besplatan i ove godine, a uporedo sa Sajmom obrazovanja, organizuju se i Salon knjiga i Art expo.\nViše informacija o nastupu Univerziteta u Novom Sadu možete pogledati ovde>>\nInfo dan programa „Erazmus za mlade preduzetnike“\nOdržana predavanja prof. Vidoja Vujića


Foto: Tanjug Vučić: Srbija spremna za kompromise, ne za ponižavanje\nBEOGRAD - Vjerujem da ćemo po pitanju KiM uskoro, za dva ili tri mjeseca, imati stvorene uslove za nastavak dijaloga, od kojeg mi očekujemo da vodi kompromisnom rješenju, rekao je predsjednik Srbije Aleksandar Vučić poslije razgovora sa Metjuom Palmerom, zamjenikom pomoćnika državnog sekretara SAD i specijalnim predstavnikom za Zapadni Balkan.\n"Zadovoljan sam razgovorom s Palmerom, jer smo razmotrili sva sporna pitanja, odlučni da pronalazimo rešenja koja bi omogućila bolje bilateralne odnose Srbije i SAD i konstruktivan pristup i pokusaj u onosima s Prištinom da se vratimo dijalogu", rekao je Vučić i dodao da "mi želimo da dijalog bude ozbiljan, odgovoran i da vodi ka kompromisnom rešenju".\nNikada, naglasio je Vučić, nismo isticali bilo kakve ekstremne, radikalne zahtjeve, nismo tražili unaprijed ono što niko drugi ne može da prihvati, uvijek smo govorili o kompromisu.\nVučić je istakao da je važna stvar za Srbiju intenziviranje odnosa sa SAD, te dodao da bi iskoristio ovu priliku da još jednom pozove predsednika SAD Donalda Trampa da posjeti Srbiju.\nPrema njegovim riječima, razmotrena je i ekonomska saradnja i trgovinska razmjena dvije zemlje, koja je bolja i sve uspješnija, dodajući da sve veći broj američkih kompanija ulaže u Srbiju i istovremeno reinvestira i otvara nova radna mjesta.\nŠto se KiM tiče, dodaje da je poznato da su "naši stavovi različiti i da je SAD priznala nezavisnost Kosova, a Srbija ima potpuno drugačije stanovište".\nPosebno se zahvalio Palmeru na tome što je danas na svoj rever okačio Natalijinu ramondu, podsjećajući da je pradeda njegove supruge bio na Solunskom frontu, a ovaj čin svjedoči o savezništvu u Prvom svjetskom ratu i svemu onom što smo zajedno dobro radili.\nPalmer je, poslije sastanka sa predsjedinikom Aleksandrom Vučićem u Beogradu rekao da SAD žele da Zapadni Balkan ima evropsku perspektivu i da će uraditi sve da ubijede EU da promijeni takav stav prije sastanka lidera Unije u Zagrebu, u maju sljedeće godine.\nNaveo je da je danas sa Vučićem imao priliku da razgovara o političkoj situaciji ne samo u Srbiji, već i u cijelom regionu, što je, rekao je, naročito važno poslije neuspjeha od strane EU da nađe kompromis u otvaranju pregovora sa Sjevernom Makedonijom i Albanijom o članstvu u EU.\nPalmer izjavio je posle razgovora sa Vučićem kazao da je jasno da je Srpska lista na izborima dobila podršku velike većina Srba na KiM i pravo da budu predstavljeni u vladi, kao i da je važno da se poštuju rezultati demokratskih izbora.\nPalmer je tako odgovorio na pitanje novinara za Vučića i Palmera kako komentarišu to što je Aljbin Kurti rekao da će u vladu tzv. Kosova pozvati i Srbe koji nisu sa Srpske liste i ne predstavljaju Srbe i sa kojima se sastao Palmer u Prištini i kako komentarišu to što je SAD već dozovolila Prištini da ranije prekriši svoj ustav formiranjem vojske Kosova, te da bi ovo bio drugi primjer kršenja ustava.\n"Mislim da postoji prostor na Kosovu da se mnogi različiti glasovi čuji i po našem mišljenju je važno da se poštuju rezultati demokratskih izbora", kazao je Palmer.\nVučić je, odgovarajući na optužbe svojih političkih protivnika da je izdajnik, kazao da je "96 odsto Srba na Kosovu svojim glasovima na nedavnim izborima pokazalo ko je izdajnik, a ko ne".\n"Izdajnik ili ne...96 odsto Srba na KiM je jasno pokazalo ko je izdajnik, a ko ne. Jer, ta lista je nosila i moje ime, između ostalog", rekao je Vučić, upitan kako komentariše to što ga, kad zaoštri retoriku sa SAD optužuju da radi na pogoršanju odnosa sa Zapadom, a da ga nazivaju izdajnikom kad pokuša da se dogovori.\n"Ne pada mi na pamet da takvu politiku vodim", rekao je Vučić i dodao da će se svi problemi rešavati na bilateralnom nivou, uz zaštitu sopstvenih interesa, a ne podilazeći uvijek najmoćnijoj svjetskoj sili.\nSi Đinping: Posjetiću svog prijatelja Vučića


Valorizacija poljoprivrednog zemljišta u Crnoj Gori • SENAT.me\nⓈ > Ekonomija Crna Gora > Valorizacija poljoprivrednog zemljišta u Crnoj Gori\nValorizacija poljoprivrednog zemljišta u Crnoj Gori\n- 03/05/2018 30/04/2018\nViše od 200 hektara poljoprivrednog zemljišta u državnom vlasništvu na tri lokaliteta u opštinama Kotor, Ulcinj i Podgorica, koje je Vlada u decembru prošle godine oglasila za davanje u zakup, biće valorizovani kroz zasnivanje poljoprivredne proizvodnje i prerade. Komisija za valorizaciju poljoprivrednog zemljišta u državnoj svojini ocijenila je prihvatljivim ponude tri kompanije koje su pristigle na tendere za zakup – 157 hektara zemljišta na lokalitetu Vranovići u opštini Kotor, blizu 34 hektara zemljišta u Golubovcima u opštini Podgorica, kao i 10 hektara zemljišta na lokalitetu Briska Gora na teritoriji opštine Ulcinj.\nShodno zaključku Vlade, potpredsjednik i ministar poljoprivrede mr Milutin Simović, koji predsjedava Komisijom, potpisaće ugovore o zakupu sa kompanijama „Čelebić Agrar“, „Agrolife Montenegro“ i „Vinarija Milović“. Realizacijom planiranih projekata na zakupljenom zemljištu na tri lokaliteta biće investirano ukupno 9,2 miliona eura u pokretanje poljoprivredne proizvodnje i prerade, uz zapošljavanje 41 radnika.\nNa Bigovu, na opožarenoj površini, biće podignuti maslinjaci\nZakupom 157 hektara na lokalitetu Vranovići u opštini Kotor, kompanija „Čelebić Agrar“ planira da na području Bigova podigne savremene zasade maslina i izgradi pogon za proizvodnju visokokvalitetnog maslinovog ulja. Zemljište je zakupljeno na 30 godina. Očekivanje je da će realizacija ove ambiciozne poslovne ideje, kroz koju će zakupac investirati oko 7,3 miliona eura, doprinijeti supstituciji uvoza maslinovog ulja.\nOsim što će pokretanje poljoprivredne proizvodnje na tom lokalitetu donijeti brojne ekonomske benefite, između ostalog, i otvaranje do 20 radnih mjesta, saniraće se velika opožarena površina koja trenutno narušava prirodni ambijent tog primorskog područja.\nNakon što je trgovačka kompanija Voli, zakupom kompleksa na Šasu, pokazala opredijeljenost da proširi poslovanje na oblast poljoprivrede, primjer kompanije „Čelebić Agrar”, pokazatelj je rastućeg interesovanja crnogorskih kompanija da diverzifikuju svoje poslovanje kroz oblast poljoprivrede. To je jedan od pokazatelja da je poljoprivreda u Crnoj Gori prepoznata kao šansa za unosan biznis i oblast u koju se sve više investira.\nU Golubovcima velika plantaža smilja\nNa lokalitetu Golubovci, na oko 34 hektara zakupljenog zemljišta, kompanija “Agrolife Montenegro” planira da zasnuje plantažu smilja, uz ulaganja u iznosu od više od milion eura, gdje će, kako se navodi u investicionom planu, posla biti za 19 radnika.\nCilj kompanije koja već posjeduje organsku proizvodnju ljekovitog i aromatičnog bilja, na 15 hektara smilja i 3 hektara pod matičnjakom, jeste širenje proizvodnje, stvaranje dodate vrijednosti i ostvarivanje znatno većih prihoda, kroz pokretanje prerade,odnosno destilerije za eterična ulja. Ova investicija otvara prostor da mali proizvođači ljekovitog bilja iz ovog regiona i šire imaju mogućnost uslužne prerade i poboljšanog plasmana.\nVinogradi i maslinjaci i na Briskoj Gori\nZasnivanje 8 hektara vinograda i sadnju 1.500 do 2.000 stabala maslina, planirao je vlasnik Vinarije Milović na zakupljenom državnom zemljištu površine 10 hektara na lokalitetu Briska Gora, u Opštini Ulcinj. Planirana investicija iznosi 260.000 eura. Kako je navedeno u investicionom planu, zakupac planira da vrati ugled crnog vina proizvedenog na lokalitetu Briske Gore, koje je imalo prepoznatljiv kvalitet i potražnju i van granica Crne Gore. Zakupac planira da asortiman proizvoda proširi sa visokokvalitetnim maslinovim uljem, koje će uz vino, kao autohtone crnogorske proizvode, ponuditi turističkom tržištu.\nNakon uspješno sprovedenih javnih poziva za davanje u zakup novih 200 hektara zemljišta, može se konstatovati da projekat valorizacije zemljišta u državnom vlasništvu daje željene rezultate. To su stvaranje nove vrijednosti u sektoru poljoprivrede, rast kvaliteta i konkurentnosti, supstitucija uvoza određenih proizvoda, kao i otvaranje značajnog broja novih radnih mjesta.\nNa bazi iskazane preduzetničke inicijative i realno utemeljenog očekivanja da će se takav trend nastaviti, Komisija za valorizaciju poljoprivrednog zemljišta u državnoj svojini nastaviće i dalje da prepoznaje i oglašava u zakup i ostale komplekse poljoprivrednog zemljišta na teritoriji cijele Crne Gore, koji se decenijama nijesu obrađivali, a imaju potencijal da kroz kvalitetne projekte iz oblasti poljoprivrede značajno i višestruko doprinesu razvoju.\nOznake 2018 Crna Gora ekonomija ekonomska politika @me koncesija Ministarstvo Poljoprivrede i ruralnog razvoja (MinPolj) poljoprivreda poslovanje prehrambena industrija proizvodnja valorizacija Vlada CG


Udruženje za bezbednost i zdravlje na radu Srbije » Bolesti koje izazivaju cinizam, samokontrola, stres i mračne misli\n/ ZDRAVLJE / Bolesti koje izazivaju cinizam, samokontrola, stres i mračne misli\nAndrijana Tomic on 31/01/2017 - 9:25 am in ZDRAVLJE\nOno što se ranije pretpostavljalo, danas je potkrepljeno naučnim dokazima. Nakon brojnih istraživanja na temu uticaja mentalnog sklopa na fizičko zdravlje, danas se zna koliko dugo mogu da žive cinici, anksiozni ili zabrinuti. Zna se i ko će verovatno od koje bolesti oboleti – cinicima preti dijabetes, anksioznim demencija, prenosi Sensa.\nCinici su sumnjičavi i nepoverljivi, zbog njihove karakterne crte koju naučnici zovu ‘neprijateljstvo’ mogu imati veću verovatnoću da obole od raznih vidova bolesti srca. U studiji u kojoj je učestvovalo 300 veterana iz Vijetnama koji su na početku studije bili potpuno zdravi, otkiveno je da su šanse da obole od bolesti srca bile za 25 odsto veće kod veterena kod kojih je ‘neprijateljstvo’ bilo izraženije. Naučnici objašnjavaju da stanje cinizma izaziva više stresa koji u imunološkom sistemu može da izazove skok proteina C3 koji je povezan sa različitim oboljenjima, uključujući i dijabetes.\nAko vam nedostaje osećaj sopstvene vrednosti i svrhe vaš boravak na Zemlji će sigurno biti kraći od mogućeg. Studija koja je obuhvatala više od 1 200 starijih ljudi, koji na početku studije nisu patili od demencije, ustanovila je da su oni sa jakom željom i osećajem svrhe u životu imali duplo manju šansu da umru tokom studije koja je trajala pet godina. Kako časopis Psychosomatic Medicine prenosi rezultati istraživanja postojani su bez obzira na starosno doba, pol i obrazovanje ispitanika, i bez obzira koliko su osobe depresivne ili neurotične (impulsivno reagovanje, anksioznost, napetost, nesigurnost…):\n„Ljudi sa visokim ciljem u životu lako pronalaze smisao u svakodnevici, događajima i ljudima koji ih okružuju, takođe bez poteškoća se uključuju u aktivnosti koje im se učine važnim, njima se smeši duži životni vek, za razliku od ljudi koji su digli ruke od svojih ciljeva i žive dan za danom”, objašnjava istraživač studije Patricia Boyle iz centra za Alchajmerovu bolest u Čikagu.\nTo su osobe koje su gotovo uvek zabrinute, uznemirene, sklone depresiji i kao takve imaju velike šanse da žive kraće od vršnjaka koji su ‘mirniji’. Nedavna studija u kojoj je učestvovalo više od 1800 muškaraca starijih od trideset godina pokazala je da su najviše pušači bili u grupi neurotičnih muškaraca. Istraživač Daniel Mroczek objašnjava da im najverovatnije ta jedna cigareta olakšava i smanjuje osećaj anksioznosti, ali i da ”takva kratkoročna pomoć ubija na duže staze”.\nViše od 20 istraživanja i preko devet hiljada učesnika u studijama na temu samokontrole i njenog uticaja na čovekovo fizičko zdravlje nedvosmisleno je otkrilo sledeće – ljudi koji su savesni, organizovani i disciplinovani žive dve do četiri godine duže od onih koji to nisu. Istraživač jedne od studija, Howard S. Friedman sa Univerziteta California, objašnjava ovaj podatak time što visoko savesni ljudi ređe u svom životu piju alkohol preko mere i takođe su ređe strastveni pušači, kao i da vode stabilnije i manje stresne živote.\nMračne osobe sa negativnim mislima ne samo da su zbog svog ponašanja ugrožene socijalno i društveno, već i fizički. Naime, preliminarna studija sa više od 180 pacijenata oboljelih od perifernih arterijskih bolesti otkrila je da ‘’mračni” ljudi imaju veće šanse da ranije napuste život. Naučnici to objašnjavaju time što su oni verovatno iskusili dosta negativnih emocija, koje su zadržali u sebi i to se odrazilo na njihovo zdravlje\nIstraživanja pokazuju da dugotrajan stres može biti smrtonosan, a ako vas ne ubije onaj u slobodno vreme, stres na radnom mestu sigurno hoće – povećava rizik od srčanog oboljenja, gripa, metaboličkog sindroma i povećava rizik da patite od povišenog krvnog pritiska. Studija od skoro 700 izraelskih radnika pokazala je da, kada stres na poslu postane neizdržljiv, skoro dva puta je veća šansa da se oboli od dijabetesa tipa 2, kada organizam postane rezistentan na insulin koji reguliše nivo šećera. Britanski istraživači navode da i unapređenje na poslu povećava nivo stresa. Naime, prema njihovoj studiji, zaposleni koji napreduju na poslu ulažu dodatnih deset odsto mentalnog napora i imaju manje vremena da redovno posećuju ljekara.\nBolesti Istraživanje zdravlje\nČile zahvatio najveći požar u istoriji\n31/01/2017 - 9:19 am


Predsednik Narodne skupštine primio ambasadore Sjedinjenih Američkih Država i Republike Italije u Srbiji\nPredsednik Narodne skupštine dr Nebojša Stefanović primio je, u odvojene posete, ambasadore Sjedinjenih Američkih Država i Republike Italije, Nj.E. Majkla Kirbija i Nj.E. Đuzepea Mancu.\nU razgovoru sa italijanskim ambasadorom predsednik Narodnek skupštine dr Nebojša Stefanović istakao je odličnu saradnju sa dosadašnjim abasadorm Varikijom izazivši da će bilateralni odnosi naše dve zemlje nastaviti da idu uzlaznom linijom. Stefanović se zahvalio Italiji na snažnoj podršci u evropskim itegracijama. Kada je u pitanju ekonomija, predsednik Narodne skupštine je takođe izrazio zahvalnost na investicionoj podršci uz želju da investicija u budućnosti bude još više.\nStefanović je primetio da je, zbog izbora u Srbiji ali i Italiji, došlo do kraćeg zastoja u parlamentarnim kontaktima, ali da postoji značajan prostor proširenja okvira parlamentarne saradnje, posebno u segmentu sticanja iskustava na osnovu italijanske parlamentarne prakse imajući u vidu želju da ojačamo ulogu srpskog parlamenta. Kada je u pitanju Poslanička grupa prijatljstva sa Italijom, Stefanović je obavestio gosta da ona broji 42 narodna poslanika i da je predvodi Sanda Rašković Ivić, nekadašnji ambasador naše zemlje u Rimu. Predsednik Narodne skupštine je izrazio očekivanje da će upravo Poslaničke grupe prijateljstva biti poseveće jačanju veza između naših naroda.Kada je u pitanju kulturna saradnja, predsednik Stefanović je uputio otvoren poziv ambasadoru Italije da izložbom, ili nekim drugim događajem u Narodnoj skupštini još više približi italijansko kulturno nasleđe građanima naše zemlje.\nAmbasador Italije, Đuzepe Manca je izrazio zadovoljstvo zbog podudarnosti tema koje je u razgovoru otvorio predsednika Narodne skupštine i istakao da je kulturna saradnja jedna od prvih aktivnosti čije je rezultate video po dolasku u Beograd, zahvaljujući saradnji i sredstvima italijanske vlade za restauraciju slika Petra Lubarde. Ističući primere dobre kulturne saradnje italijanski ambasador je ponudio mogućnost organizovanja kulturnih događaja u Italiji. Ambasador Manca je dodao kako smatra da je Srbija zemlja velike kulturne tradicije koja bi mogla biti iskorišćena u mnogim oblastima, uključujući pre svega kulturni turizam.Italijanski ambasador je obavestio predsednika Stefanovića da je u prvom tromesečju ove godine Italija bila prvi trgovinski ali i investicioni partner Srbije, dodajući da 500 italijanskih kompanija, malih i srednjih preduzeća sarađuje sa Srbijom. Manca se takođe založio za jačanje parlamentarne saradnje i preložio da se dogovori poseta predsednika parlamenata dve zemlje.\nItalijanski ambasador se interesovao za aktuelna politička pitanja u Srbiji, uključujući mogućnost izlaska Srba sa Kosova na izbore kao i za moguću rekonstrukciju Vlade. Predsednik Stefanović ga je obavestio o razgovorima koji su vođeni sa predstavnicima Srba sa Severnog Kosova, ali i o izgledima za rekonstrukciju Vlade uz ocenu da će dogovor o izlasku na izbore biti postignut, kao i da će rekontrukcija Vlade omogućiti još uspešniji rad na evropskim integracijama ali i na popravljanju stanja u ekonomiji.\nAmbasador Manca je pružio punu podršku aktuelnim procesima, jer, kako je objasnio, Italija je uvek bila uz Srbiju i podržaće svaku inicijativu koja će dovesti do što brže integracije u Evropsku uniju.\nNa sastanku predsednika Narodne skupštine i ambasadora Sjedinjenih Američkih Država, Majkla Kirbija, najviše je bilo reči o projektima USAID-a koji se odnose na održivi lokalni razvoj, kao i o projektima podrške te organizacije na jačanju kapaciteta i kredibiliteta Narodne skupštine poput programa otvaranja kancelarima narodnih poslanika za prijem građana iz njihovih sredina.\nKao primere saradnje ambasador Kirbi je u programina regionalnog razvoja naveo projekte u Zrenjaninu, Užicu a posebna pažnja je posvećena problemima infrastrukture i otpadnih voda u Novom Pazaru.\nU otvorenom razgovoru bilo je reči i o aktuelnim političkim tetmama, poput moguće rekonstrukcije Vlade, ali i o mogućnosti bliže saradnje u oblasti obrazovanja, posebno u programima koji bi pomogućili bolju saradnju između ustanova obrazovanja i privrede.


Djeca iz Konjević Polja na nastavi u Novoj Kasabi | Palelive.com\nPočetna Regija Milići Djeca iz Konjević Polja na nastavi u Novoj Kasabi\nMILIĆI – Stotinjak učenika iz bratunačkog mjesta Konjević Polja, koji od septembra prošle godine bojkotuju nastavu, danas su sjeli u školske klupe, ali ne u matičnoj školi, već u adaptirane učionice u objektu Islamske vjerske zajednice u milićkom naselju Nova Kasaba, potvrdila je savjetnik u Ministarstvu obrazovanja i nauke Kantona Sarajevo Nihada Čolić.\n“S tim u vezi odlučili smo da održimo instruktivnu nastavu i da, na neki način, nastavni sadržaj koji djeca u prvom polugodištu nisu usvojila, sada usvoje, a istovremeno da radimo na usvajanju sadržaja iz drugog polugodišta. Ovdje je 15 profesionalaca koji će nastojati da u narednom periodu djeci omoguće da sve to savladaju i da se spreme za razredni ispit u junu”, rekla je Čolićeva novinarima.\n“Pratićemo situaciju i želim da poručim građanima Nove Kasabe da vode računa i imaju na umu da se tu radi o osnovcima. Taj objekat u kome se izvodi nastava je skoro pa na cesti, i bojim se da u tom pogledu ne bude problema”, rekao je Jurošević.\n“Onog momenta kada dođe do rješenja problema naše djece spremni smo da se vratimo u redovan obrazovni sistem. Ovdje je do sada upisano 94 djece i postoji mogućnost da će se taj broj povećati”, rekao je Omerović.\nPrethodni članakRukovodstvo opštine Pale organizovalo ispraćaj olimpijcima\nNaredni članakUpisnu politiku kreirati sa potrebama tržišta rada


Evropska komisija razmatra iskorišćavanje potencijala globalizacije\nVi ste ovde:Početna»Vesti iz Brisela»Evropska komisija razmatra iskorišćavanje potencijala globalizacije\nBy Jovan objavljeno\t 10/05/2017 Vesti iz Brisela\nNakon što je 1. marta predstavila Belu knjigu o budućnosti Evrope, Komisija danas objavljuje Dokument za razmatranje o iskorišćavanju potencijala globalizacije.\nNa osnovu objektivne ocene prednosti i nedostataka globalizacije, Komisija ovim dokumentom želi da podstakne raspravu o tome kako EU i njene države članice mogu zajedno da utiču na globalizacijske procese tako da predvide buduće događaje i unaprede život Evropljana.\nFrans Timermans, prvi potpredsednik Komisije, izjavio je: „Globalizacija je generalno dobra za evropsku privredu, ali to za naše građane ne znači mnogo ako njene koristi nisu pravednije i ravnomernije raspoređene. Evropa mora da doprinese utvrđivanju novih pravila u globalnim okvirima, tako da slobodna trgovina postane poštena trgovina, odnosno da globalizacija postane održiva i da funkcionše za sve Evropljane. Istovremeno moramo da se usredsredimo na politike kako bismo ljudima omogućili da steknu obrazovanje i veština koje su im potrebne kako bi išli u korak sa razvojem evropskih ekonomija. Bolja preraspodela garantuje društvenu koheziju i solidarnost na kojima se zasniva Unija.“\nJirki Katainen, potpredsednik za zapošljavanje, rast, investicije i konkurentnost, dodaje: „Globalizacija je impresivna sila koja Evropi i ostatku sveta donosi koristi, ali i brojne izazove. Da bi se očuvale koristi od otvorenosti, ali i uklonili njeni nedostaci, Evropa mora da promoviše snažniji globalni poredak zasnovan na pravilima, da se sa rešenošću uhvati u koštac sa nepoštenim praksama i da naša društva učini otpornijima, a privrede konkurentnijima u okruženju koji je izloženo čestim promenama.“\nU Dokumentu za razmatranje su objektivno sagledani efekti globalizacije na EU. Činjenica je da je globalizacija EU donela velike prednosti, ali isto tako i brojne izazove. Zahvaljujući globalizaciji, stotine miliona ljudi širom sveta je uspelo da izađe iz siromaštva, a siromašnije zemlje su uspele da smanje zaostatak. Iz perspektive EU, globalna trgovina je povećala privredni rast: svaka dodatna milijarda evra u izvozu podupire 14.000 radnih mesta. Osim toga, od jeftinijeg uvoza prednosti imaju pre svega siromašnija domaćinstva. Te prednosti, međutim, nisu automatske niti su ravnomerno raspoređene između naših građana. Na Evropu utiče i činjenica da druge zemlje sa njom ne dele iste standarde u oblastima poput zapošljavanja, životne sredine ili bezbednosti, što znači da su evropska preduzeća manje uspešna u tržišnom nadmetanju sa preduzećima iz inostranstva samo na osnovu cene, što može da rezultira zatvaranjem fabrika, gubitkom radnih mesta i pritiskom na plate radnika i njihove uslove rada.\nRešenje, međutim, ne leži u protekcionizmu niti u politici neuplitanja. Dokazi koji se iznose u ovom dokumentu jasno pokazuju da globalizacija može biti korisna kada se njome upravlja na odgovarajući način.


VUČEVIĆ O PROMENAMA U SNS-U: Posle izbora mnogo novih ljudi\nNacionalne vesti - Nedelja 07.07.2019 - 13:49\nPotpredsednik SNS Miloš Vučević rekao je danas da će promena u redovima stranke biti i da će posle izbora biti mnogo novih ljudi, koji su "tu, čekaju, žele priliku, koju im treba dati\n"Analiza rada kreće od lokala pa nadalje" FOTO: Twitter\nPotpredsednik SNS Miloš Vučević rekao je danas da će promena u redovima stranke biti i da će posle izbora biti mnogo novih ljudi, koji su "tu, čekaju, žele priliku, koju im treba dati".\nKako kaže, neophodno je da SNS nastavi sa otvorenom i konstantnom komunikacijom i kontaktom sa građanima, dodajući da ne sme da dođe do otuđenja i zaboravljanja izvora iz kojeg je potekla stranka.\nKako je rekao gostujući na RTS, posle sedam godina na vlasti, sigurno da ima pojedinaca koji nemaju više snage i kondicije da nastave dalje, analiza rada mora da postoji i da kreće od lokala pa nadalje.\nPotrebno je, kako je naveo, da se podnesu izveštaji rada, promena će svakako biti ali, naglasio je, SNS je i imao konstantno promene, pogotovo poslednjih dve-tri godine, menjani su ljudi na funkcijama, jer je stranka prepoznala da nije bilo dovoljno rada i zalaganja.\n"Mi smo uvek u fazi procene, analize i kontrole", rekao je Vučević i dodao da i danas ide u obilazak nekih sela u Vojvodini, jer, kako ističe, ako stranka želi da zadrži energičnost i potentnost - to je neophodno.\nStranka mora da "luftira" svoje redove i otvara vrata mlađima, to je preduslov ozbiljne političke orjentacije, rekao je Vučević\nMislim da ćemo posle izbora videti mnogo novih ljudi, koji su tu čekaju, žele priliku koju im treba dati, zaključio je Vučević.\nPodrška Egzitu je i podrška srpskoj privredi\nGradonačelnik Novog Sada Miloš Vučević rekao je danas da je podrška Egzitu istovremeno i podrška srpskoj privredi, jer, kako je naveo, korist od takvog događaja iznosi 10 miliona evra, što je direktna zarada našoj privredi.\nVučević je rekao gostujući na RTS da je na Egzit došlo preko 60 hiljada gostiju iz 90 država i to je "baš reprezentativno i dobro za celu Srbiju".\nSve dobro ide, naveo je Vučević i dodao da se, na žalost, dogodio i tragičan događaj, jer je preminuo grčki državljanin zbog konzumiranja opijata.\nPrema njegovim rečima, sve mere se preduzimaju, od organizatora, MUP i Grada, ali, naglašava, ako neko ne vodi računa o sebi, teško može da se tako nešto spreči i apelovao je na posetioce da uživaju u muzici i da ne koriste takve stvari.\nVučević je naglasio da Egzit nisu samo četiri dana, već da cele godine traju pripreme, od lokalnog nivoa do države, da bi sve kako treba četiri dana funkcionisalo.\nEgzit je i ove godine okupio vrhunske bendove, di džejeve, ima vrhinski ambijent, ozvučenje, svi hoteli i hosteli su rasprodati, sva očekivanja su premašena, rekao je Vučević.\n"To je brendiranje Novog Sada i Srbije, imamo puno pluseva od takvog događaja, a 2020. biće 20 godina Egzita, kada ćemo pripremiti i to da proslavimo", rekao je on.\nNovi Sad, koji se našao na svetskom sajtu za putovanja Lonli Planet na poziciji tri, imaće, prema očekivanjima ove godine pola miliona noćenja, naveo je Vučević.


Izbori - Vladimir Gligorov - Peščanik\nNa početku tranzicije, pre oko dvadeset pet godina, Lešek Balcerovič je objavio članak u kojem je tvrdio da reformatori imaju kratko vreme, oko šest meseci, ako se dobro sećam, u kojem treba da sprovedu najvažnije reforme.\nJer, pošto se demokratija stabilizuje, sporazum o sadržaju reformi i o načinu za njihovo sprovođenje podleže demokratskom načinu odlučivanja, a to znači da sve postaje politički mnogo teže, ako ne i nemoguće. Ovo se pokazalo kao pogrešno jer je stabilizacija demokratije bar u srednjoevropskim zemljama omogućila gotovo neprekinut proces reformi u periodu od bar jedne decenije, uz sve neminovne sporove o tome ko i koliko ima koristi od sistemskih i promena u privrednoj politici. I, bar kada je reč o Poljskoj, postoji saglasnost da je poslednjih četvrt veka verovatno najuspešniji period u čitavoj istoriji zemlje.\nU tome su izbori imali nesumnjivu ulogu. Stabilizacija demokratije je u velikoj meri zavisna od smenljivosti vlasti i od spremnosti i sposobnosti da se politički sporovi rešavaju glasanjem, često na prevremenim izborima. Ni privredni uspeh niti stabilizacija demokratije ne garantuju da neće doći do povratka jedne ili druge vrste autoritarizma, ali ako ništa drugo, postoji miran način da se takav razvoj zaustavi i onemogući. Ali, naravno, rizik da će jedna ili druga vrsta populizma ograničiti domet demokratije ili je čak sasvim ukloniti nije moguće sasvim ukloniti. A sada se on nesumnjivo povećava.\nU većini zemalja u tranziciji taj je rizik smanjen na samom početku prelaska na demokratski način odlučivanja, tako što praktično nigde u srednjoj Evropi nije prihvaćen predsednički sistem. U Rusiji i većini postsovjetskih zemalja, ali ne na Baltiku, parlamentarni sistem je bio manje privlačan od predsedničkog. Negde na početku ruske transformacije savetnici, recimo Saks i Oslund, ali i mnogi drugi što iz Evrope što iz Amerike, podržavali su uspostavljanje jakog predsedničkog sistema u Rusiji, iz razloga sličnih onima koje je izneo Balcerovič: ako se ne sprovedu reforme dok se ne stabilizuje demokratija, promena neće ni biti ili će biti razvodnjene. Naravno, u sukobljenim jugoslovenskim državama predsednički sistem je bio posebno privlačan, pre svega usled postojanja teritorijalnih sporova. Posle 2000. parlamentarizam je bar na papiru takođe prevladao.\nAli je sklonost da se predsednički sistem, na jedan ili drugi način, uvede ostala, jednim delom usled tvrdnje da je ugrožena država ili da bi inače bilo nemoguće sprovesti potrebne reforme. Demokratija ugrožava državni i nacionalni interes, a i razvodnjava reformski potencijal. Povremeno ta opravdanja nedemokratičnosti naiđu na podršku u međunarodnim krugovima, kako u Sjedinjenim Državama ili Evropskoj uniji, tako posebno u Rusiji. Ali, i međunarodne finansijske ustanove nisu nesklone da efikasnost autoriteta preferiraju sporoj demokratiji.\nTo je, rekao bih, kontekst koji nije moguće promeniti, posebno sada kada gotovo svuda raste podrška populističkim partijama i pokretima, posebno onima na desnici. Stoga je od značaja oceniti koliki je demokratski potencijal balkanskih zemalja, posebno u onima koje prolaze kroz krize legitimnosti jedne ili druge vrste.\nVerovatno je posebno zanimljiv razvoj u Makedoniji. Komentari u regionalnim medijima, ali i u inostranstvu, uglavnom su fiksirani na međunacionalne odnose, sa očekivanjem da su oni neodrživi i da stoga i sama zemlja jedva da ima perspektivu održivosti. Usled toga, od posebnog je značaja činjenica da se kriza postepeno i čak sporo, ali pre svega demokratski, razrešava. Opozicione stranke bi trebalo da preuzmu vlast ili da učestvuju u njoj. Tako da će se okončati bilateralni jednopartijski sistem, gde jedna stranka predstavlja Makedonce i takođe jedna stranka predstavlja Albance. Uz to, i predstavnici ostalih manjina trebalo bi da imaju predstavnike u vlasti. To bi dovelo do obnavljanja parlamentarizma, u zemlji u kojoj je to, zapravo, ne samo način stabilizacije demokratije već i političke stabilnosti, pa tako i privrednog napretka.\nDrukčiji je razvoj u Crnoj Gori, gde je podeljenost i dalje velika. No, čini se da je povoljan ishod u velikoj meri zavisan od toga hoće li ojačati parlamentarizam. Pokušaj obojene revolucije nije uspeo, ali je i došlo vreme da se proširi učešće u vlasti i konačno obezbedi njena smenjivost. Crna Gora, i još više Bosna i Hercegovina, mogle bi da krenu putem demokratizacije kojim, sa svim rizicima, ide Makedonija, gde bi u slučaju prve povećana politička konkurencija, za razliku od polarizacije, ojačala parlamentarizam i stabilizovala demokratiju, dok bi u slučaju druge ustavne promene povećale i demokratsku participaciju i stabilnost države. U makedonskom slučaju ustavna reforma, koja je izvršena sporazumno, jeste osnova državne stabilnosti. U Bosni i Hercegovini bi sličan proces konstitucionalizacije zemlje otvorio put demokratizaciji i potom svim onim privrednim i drugim reformama koje bi učvrstile stabilnost zemlje i otvorile put privrednom rastu.\nSrbija trenutno iskušava, po treći put, moglo bi se reći, prednosti predsedničkog sistema. Opravdanje jeste da bi podela vlasti vratila zemlju unazad jer ne bi bile sprovedene potrebne reforme. Zemlja, međutim, nije imala sreće sa autoritarnim i predsedničkim sistemima. Javnost se, takođe, suviše brzo razočarava u demokratiju, pa se ne teži praktičnim izmenama, recimo u izbornom sistemu ili u položaju administracije ili u upravljanju javnim sektorom, već se rešenje vidi u snažnoj vlasti. Demokratizacija je Srbiji verovatno potrebnija nego većini drugih zemalja u regiji upravo zato što ima teritorijalne sporove i nacionalne interese u susednim zemljama. Izbori su tu da bi se smenila vlast, a ne da bi se ona ustoličila i zapravo su od posebnog značaja kada je ovo drugo izgledno.\nNovi magazin, 06.03.2017.


Liverpulu trofej Liga kupa posle penal drame na "Vembliju"\nLiverpulu trofej Liga kupa posle penal drame na „Vembliju“\nFudbal Autor:Branimir Smilić27. feb. 202220:41 > 21:02\nFudbaleri Liveprula osvojili su Liga kup Engleske nakon što su posle boljeg izvođenja penala na "Vembliju" savladali Čelsi rezultatom 11:10 (0:0).\nU neverovatnoj penal seriji odlučujući pogodak za Crvene postigao je golman Keleher, dok je rezervista tima iz Londona Kepa šutirao visoko preko gola.\nU prvom poluvremenu oba tima imala su nekolko odličnih prilika, ali su mreže mirovale. Prvi je šansu imao Kristijan Pulišić, koji je u 6. minutu sa svega šest, sedam metara šutirao direktno u golmana Crvenih Kuivina Kelehera.\nDeset minuta kasnije Mejson Maunt nije uspeo da donese prednost Plavcima, a ekipa sa Enfilda pretila je preko Mohamesa Salaha i Sadia Manea. Egipćanin je u 22. minutu solidno šutirao, igrači Liverpula su ubrzo tražili penal zbog igranja rukom jednog fudbalera Čelsija u kaznenom prostoru, a čuvar mreže Čelsija Eduard Mendi je u 31. minutu spasao svoj tim posle udarca Manea.\nLiverpul je i u 49. minutu tražio najstrožu kaznu posle pada Salaha u šesnaestercu, ali sudija se Stjuart Atvel ni ovoga puta nije oglasio. Samo nekoliko trenutaka kasnije Maunt je nije imao sreće - pogodio je desnu stativu.\nTri minuta kasnije Klopova ekipa je povela na Vembliju - Liverpul je izveo slobodan udarac, Mane je na drugoj stativi "spustio" loptu ka Žoelu Matipu kome nije bilo teško da glavom zakuca loptu u gol. Ipak, pogodak je posle VAR provere poništen jer je Virdžil van Dajk bio u ofsajdu.\nU 109. minutu po treći put poništen je i gol ekipa Tomasa Tuhela - ponovo je u ofsajdu bio Haverc. Do kraja drugog produžetka nije bilo mnogo uzbuđenja, a jedino je vredan pažnje bio trenutak kada je specijalista za penala Kepa u finišu na golu nasledio Mendija. Ipak, Španac se nije proslavio...\nU penal seriji redom su sigurni bili Milner, Fabinjo, Van Dajk, Aleksander-Arnold, Salah, Žota, Origi, Robertson, Eliot, Konate i golman Keleher za Liverpul, odnosno Alonso, Lukaku, Haverc, Džejms, Žoržinjo, Ridiger, Kante, Verner, Tijago Silva, Čaloba za Plavce, dok je čuvar mreže Kepa šutirao visoko preko gola.\nIzvor : Action Images via Reuters/John Sibley\nfk čelsifk liverpulliga kup engleske\nUN: Neslavni rekord, više od 100 miliona prisilno raseljenih u svetu


RTS :: Vulin o hapšenjima: Nećemo dozvoliti da se stvori novi "zemunski klan"\nHronika Vulin o hapšenjima: Nećemo dozvoliti da se stvori novi "zemunski klan"\nčetvrtak, 04. feb 2021, 10:05 -> 14:42\nVulin o hapšenjima: Nećemo dozvoliti da se stvori novi "zemunski klan"\nDanas je uhapšeno 17 pripadnika organizovane kriminalne grupe koju "predvode Belivuk i Miljković", i koja se osnovano sumnjiči za ubistva, iznude, otmice i dilovanje droge, rekao je ministar unutrašnjih poslova Aleksandar Vulin. Zvaničnici policije saopštili da je reč o grupi koja se krila iza navijačke grupe Partizana i poručili da kriminalne organizacije neće biti jače od zakona.\nAleksandar Vulin je rekao da je Srbija ozbiljna zemlja i da neće dozvoliti da se stvori neki novi "zemunski klan" i da postoje organizovane kriminalne grupe koje misle da su jače od države, da mogu da ubijaju, diluju, reketiraju, vrše iznude...\n"Možemo da kažemo da je Srbija danas bolje i bezbednije mesto", rekao je ministar i zahvalio tužiocu za organizovani kriminal na hrabrosti, profesionalizmu i upornosti.\nMinistar je zahvalio i direktoru BIA, kao i načelnicima u policiji.\n"Za samo sto dana od kada je predsednik Vučić naložio pojačanu borbu protiv organizovanog kriminala, TOK, MUP i BIA su u Srbiji uhapsili Darka Eleza, koji je godinama izbegavao pravdu, razbili organizovanu kriminalnu grupu koju su predvodili Belivuk i njegovi partneri. Tako se vodi rat protiv organizovanog kriminala", rekao je Vulin.\nNačelnik Policijske uprave za grad Beograd Veselin Milić rekao je da je policija sprovela opsežnu akciju na suzbijanju kriminala u saradnji sa TOK i BIA, a posebno kada je reč o teškim krivičnim delima kao što su otmice i ubistva.\n"Vrlo smo odlučni da Beograd bude bezbedan grad i da MUP pokaže ono što jesmo", poručio je Milić i rekao da kriminalne organizacije neće biti jače od zakona i da "neće rušiti budućnost naše dece".\nV. d. načelnika Službe za borbu protiv organizovanog kriminala i zamenik načelnika UKP Ninoslav Cmolić poručio je da su hapšenjima pokazali da u Srbiji nema zaštićenih i da se neće tolerisati nikakve organizovane kriminalne grupe.\n"Grupa koja je jutros razbijena odgovorna je za seriju najmonstruoznijih zločina možda u poslednjih nekoliko desetina godina", naveo je.\n"Dokazaćemo ulogu svakog od njih pojedinačno", rekao je i naglasio da se neće tolerisati nikakvi vidovi kriminala bez obzira na to da li se kriju iza navijačkih grupa.\nRanije jutros je tužilac za organizovani kriminal Mladen Nenadić saopštio da je uhapšeno i zadržano 16 osoba osumnjičenih za udruživanje radi izvršavanja teških krivičnih dela među kojima su otmice i ubistva.


ORUŽJE SA SUPERBRZIM METKOM Poseduju ga samo velike sile, a sada još jedna država testirala ELEKTORMAGNETNI TOP (VIDEO)\nNa internetu su se pojavili snimci testiranja novog turskog oružja, kod koga je pokretačko gorivo zamenjeno elektromagnetnom silom. Kako prenose turski mediji, elketromagnetni šinski top (railgun) Šahi 209 blok II, koji je razvila kompanija Jeteknolodži AŠ, ima domet od 50 kilometara.\nMetalni projektil kalibra 35 milimetara i težak jedan kilogram, dobija ubrzanje pod uticajem magnetnog polja, i dostiže brzinu četiri puta veću od brzine zvuka.\nDo sada se znalo da samo velike vojne sile, poput Sjedinjenih Država i Rusije, rade na razvoju ovakvih topova, a kineska mornarica je navodno već postavila šinski top na jedan ratni brod. Za sada nema informacija o spremnosti turskog oružja za upotrebu.\nUkoliko testiranje bude uspešno, Turska će postati jedna od malobrojnih zemalja u svetu koje imaju ovo neverovatno oružje.\nDžastin Bronk, istraživač sa britanskog Kraljevskog instituta združenih oružanih snaga, upozorio je na neverovatnu moć ovog oružja i dodao da brod naoružan ovom "čudesnom tehnologijom" može da onesposobi "gotovo svaki brod za vrlo kratko vreme".\nRuska vojska pokazala novo oružje, koja tera neprijatelje da HALUCINIRAJU (VIDEO)\nTehnologija šinskog topa ima određene prednosti: superbrzi metak se veoma teško presreće, a budući da u sebi nema elektronike, ne može da se zaglavi i imun je na elektronsko ratovanje. U jednom od testova, turski top uspešno probija zid bunkera od armiranog betona debljine jedan metar.\nKim nadgledao testiranje NOVOG ORUŽJA\nPutin se hvalio nepobedivim nuklearnim oružjem, pa doživeo FIJASKO, ali ne odustaje: Naš arsenal je NAJBOLJI\nVAZDUŠNI UDARI Turske snage ubile 19 kurdskih militanata u Iraku\nBritanska policija je RAZBILA ALBANSKU BANDU usred Londona, a evo šta je uradila sa svim njihovim MUŠTERIJAMA\nDečko ROĐAKE ŠPANSKOG KRALJA teško povređen tokom tradicionalne borbe s bikovima\nMatador Gonzalo Kabaljero (27), dečko Viktorije Federike (19), nećake španskog kralja Felipea VI, teško je povređen tokom tradicionalne borbe s bikovima na turniru u Madridu.\nMakron sazvao HITAN SASTANAK u Parizu zbog turske invazije\nFrancuski predsednik Emanuel Makron održaće vanredni sastanak Vlade na kome će biti razmotrene opcije u vezi sa turskom invazijom na severoistoku Sirije, saopštilo je francusko predsedništvo.\nPolicija na Floridi reagovala je nakon što je dobila izveštaj o pucnjavi u tržnom centru u nedelju popodne, objavila je policijska uprava Boka Ratona na tviteru.\nIzrael je zatražio od ruskog predsednika Vladimira Putina da pomiluje američko-izraelsku državljanku Namu Isahar koja je osuđena na sedam i po godina zatvora zbog krijumčarenja droge.\nIZBORI U POLJSKOJ Vladajuća stranka ostvarila ubedljivu pobedu\nVladajuća stranka Pravo i pravda (PiS) bivšeg premijera Jaroslava Kačinskog ostvarila je ubedljivu pobedu na izborima u Poljskoj, prenosi Politiko.


Odbornici BCG u SO Bar zatražili smjenu direktora TO Bar\nPredsjednik odborničkog kluba Biram Crnu Goru (BCG) u SO Bar Ljubomir Vukoslavčević danas je sjednici SO Bar zatražio da se direktor Turističke organizacije (TO) Bar Emil Kukalj hitno razriješi dužnosti, “kako nadalje ne bi nanosio štetu samoj TO, a time i grubo oštetio sve građane Bara”.\nOvim povodom, iz BCG su podsjetili da su obavještavali javnost “o trošenju, po nama, enormnih sredstava TO za organizaciju dočeka Nove 2022. godine”.\n-Na sjednici Izvršnog odbora (IO) TO na kojoj je glasano o izboru izvođača i visini sredstava, članovi BCG su bili uzdržani od glasanja.\nRazlog više je što od samog starta nije bila poznata procedura i način ugovaranja, već je nakon samo dva dana prva rata uplaćena po nekom ugovoru-navode iz BCG.\nOni dodaju da je predsjednica IO TO u više navrata tražila od direktora da ugovore dostavi, “ što on nije učinio, pod izgovorom da je ugovor tajni, iako sam IO nije doneo takvu odluku”.\n-Nakon više mjeseci, saznalo se da postoji više ugovora sa raznim menadžerima, producentima i orkestrima.\nNaravno, kad se krene sa problemima, oni se i nastavljaju, pa tako direktor nije potpisao ni ugovor sa opštinom, jer prije rebalansa budžeta novac nije ni postojao na poziciji.\nZato direktor pribjegava drugom rješenju i sredstva od naplate boravišne takse uplaćuje dodatno, bez saglasnosti IO.\nUkupno, direktor je uplatio preko 70.000 eura, od čega je imao saglasnost samo za 45.000 eura- što jeste nenamjensko trošenje sredstava-naglašavaju iz BCG\nKako ističu, zbog svega navedenog, njihovi odbornici su postavili direktna pitanja na sjednici SO, a predsjednik odborničkog kluba Ljubomir Vukoslavčević je zatražio da se direktor TO Emil Kukalj hitno razriješi dužnosti, “kako nadalje ne bi nanosio štetu samoj TO, a time i grubo oštetio sve građane Bara”.\n-Kao partija koja se uvijek vodila samo interesima građana koji su nas birali, osuđujemo svaki pokušaj da se na neprimjeren način troši novac poreskih obveznika iz naše opštine-zaključuje se u saopštenju Pres službe BCG.


Agentplus > Transport > Zbirni transport > Balkan LCL Express\nSopstveni direktni servis zbirnih kontejnerskih pošiljki Agent Plusa, pod nazivom “Balkan LCL Express“, podrazumeva kontejnerski transport iz Kine po povoljnim cenama,kao i prevoz robe kontejnerima uz ‘door to door’ uslugu iz više od 20 zemalja Dalekog Istoka, Australije i Okeanije.\nKorišćenjem ovog servisa uvoznici mogu direktno, brzo i sigurno da dopreme robu sa tih destinacija. Mreža agenata sa sedištem u svim većim mestima i lukama omogućava neprekidno praćenje pošiljki od fabrike proizvođača, preko utovarnih/istovarnih luka, sve do krajnje destinacije koju klijent zahteva.\nuvoz iz Kine, transport robe iz Azije, uvoz iz Azije, zbirne pošiljke, uvoz iz južne koreje, uvoz sa Šri Lanke, uvoz robe\nDirektno do Evrope bez pretovara\n“Balkan LCL Express”, sa direktnim konzolama za Srbiju, Hrvatsku, Bosnu i Hercegovinu, Crnu Goru i druge zemlje centralne i jugoistočne Evrope, obezbeđuje veću sigurnost robe, konkurentnost i stalni monitoring.\nServis olakšava otpremu LCL pošiljki i uvoz robe iz Azije, Australije, Bangladeša, Indonezije, Japana, Južne Koreje, Vijetnama, Kambodže, Kine, Malezije, Pakistana, Singapura, sa Tajvana, Tajlanda, Filipina, Novog Zelanda, Šri Lanke…\nOd sada, ukoliko robu kupujete od dobavljača koji su locirani u mestima u provincijama Jiangsu, Zhejiang, Anhui, Hubei, pa čak i udaljenoj Chongqing, možete koristiti naš servis, bez obzira da li se radi o lučkim ili gradovima u unutrašnjosti Kine.\nViše nije neophodno da robu kupujete na EXW paritetu, ili da plaćate visoke troškove da bi se roba o vašem trošku dopremila do najbliže luke. Sve procedure se završavaju na lokalnom nivou u mestima otpreme, mnogo brže i uz znatno niže troškove.\nBalkan LCL Express iz lokalnih mesta otpreme\nAgent Plus ‘’Balkan LCL Express“servis unapređuje strateški a mrežu širi uvođenjem novih destinacija i dobrim poznavanjem lokalnih propisa što apsolutno optimizuje troškove za uvoznike ali i dobavljače roba.\nU Beogradu, roba se istovara u magacin Agent Plusa koji je pod konstantnim video nadzorom i monitoringom profesionalnog obezbeđenja robe i prostora.


Simonović na čelu Odbora SNS koji bi trebalo da inicira njegovu smenu\n09. mar 2019.\nDragoljub Simonović, koji se sumnjiči da je naložio paljenje kuće novinara Milana Jovanovića, i dalje je predsednik Opštine Grocka. Na pitanje da li će Simonović biti smenjen, zamenik gradonačelnika Beograda i funkcioner SNS Goran Vesić nedavno je izjavio da je to pitanje za Opštinski odbor SNS, čiji odbornici inače imaju apsolutnu većinu u lokalnom parlamentu. Na čelu tog odbora, međutim, nalazi se upravo Dragoljub Simonović, pa je malo verovatno, ukoliko ne podnese ostavku, da će sam inicirati svoju smenu.\nPredsednik Opštine Grocka uhapšen je 25. januara pod sumnjom da je nalogodavac paljenja kuće, garaže i automobila novinara portal Žig info Milana Jovanovića. Kuća novinara zapaljena je tokom noći, 12. decembra prošle godine, nakon što su na garažu koja se nalazi u dvorištu nepoznati napadači s kapuljačama na glavi bacili dva molotovljeva koktela. Požar se iz garaže proširio na kuću, a Jovanović i njegova supruga, na sreću, uspeli su da se spasu, tako što su pobegli kroz prozor.\nU danu kada je uhapšen, javnosti se, tim povodom, vanredno obratio predsednik Srbije i lider Srpske napredne stranke Aleksandar Vučić, koji je tada izjavio da “partijska knjižica nikog neće sačuvati od odgovornosti”.\n“U ovoj zemlji niko ne sme da dira novinare. Ovo je poruka za sve na lokalnom nivou da se ne igraju”, rekao je tada predsednik Vučić.\nMeđutim, mesec i po dana kasnije Dragoljub Simonović pušten je da se brani sa slobode, protiv njega nije podignuta optužnica, a nije mu ni izrečena zabrana prilaska novinaru Jovanoviću.\nUz sve to, Simonović je i dalje predsednik Opštine Grocka i već sutra bi mogao da se pojavi na svom radnom mestu.\nPitanje da li će on biti smenjen pre tri dana postavljeno je zameniku gradonačelnika Beograda i funkcioneru SNS Goranu Vesiću, koji je rekao da Grad nema takve ingerencije. Upitan da li SNS, čiji je Simonović član i koja ima natpolovičnu većinu u lokalnom parlamentu, može nešto da uradi, Vesić je rekao da je to pitanje za Opštinski odbor SNS u Grockoj.\nProblem je, međutim, što je predsednik tog odbora upravo Dragoljub Simonović, pa bi pitanje smene unutar Odbora trebalo da pokrene baš on. Ukoliko sam ne podnese ostavku na funkciju predsednik Opštine, malo je verovatno da će sam inicirati svoju smenu.\nNakon što je postalo jasno da će Sud doneti odluku o puštanju Simonovića na slobodu, novinar Milan Jovanović izjavio je za Insajder da je uznemiren.\n“Ponovo sam meta. Simonović sada može da nađe nove izvršioce”, naveo je Jovanović.\nSimonović tužio uzbunjivače koji su zahtevali ispitivanje njegove imovine, malverzacije i korupciju\nMatorčević: SNS trebaju Simonovićevi milioni\nUhapšen predsednik Opštine Grocka Dragoljub Simonović\nHapšenje fukcionera SNS zbog napada na novinara: Kad stranka pusti niz vodu\nDragoljub Simonović Grocka Milan Jovanović SNS\n← Udruženja: Zaštititi novinara Milana Jovanovića\nGrađanska „blokada“ RTS-a tokom protesta u Beogradu →


Stižu dobre vesti za ljubitelje roka: 54. zaječarska "Gitarijada" održaće se krajem avgusta - Glas Zaječara\nHome Društvo Kultura Stižu dobre vesti za ljubitelje roka: 54. zaječarska „Gitarijada“ održaće se krajem...\nGradonačelnik Zaječara Boško Ničić saopštio je da je održan pripremni sastanak pred sednicu Organizacionog odbora 54. “Gitarijade – Zaječar”. Ako epidemiološka situacija dozvoli, manifestacija će biti održana 26. – 28. avgusta 2021.\nNa pripremnom sastanku koji je održan pred sednicu Organizacionog odbora dogovoreno je da se organizaionom odboru manifestacije predloži sledeće :\n• da se, ukoliko epidemiološka situacija to dozvoli, manifestacija održi od 26-28.08.2021.godine;\n• da ulaz bude besplatan ali da na istu mogu ući samo oni građani, bilo koje zemlje, koji su primili obe doze (bilo koje) vakcine najmanje 21 dan pre održavanja manifestacije ili imaju potvrdu o preležanoj covid-19 infekciji.\nZbog dodatnih troškova organizatori manifestacije nisu u mogućnosti da obezbede PCR testiranje na licu mesta. Posetioci sa negativnim PCR testom, ne starijim od 48 h od početka manifestacije, moći će da uđu na istu;\n• da ugostiteljske usluge na manifestaciji mogu pružati samo ona, registrovana ugostiteljska preduzeća i preduzetnici, čiji su svi radnici koji su angažovani na manifestaciji uredno vakcinisani drugom dozom vakcine najmanje 21 dan pre održavanja manifestacije ili imaju potvrdu o preležanoj covid-19 infekciji. Isto pravilo važiće i za firme koje budu konkurisale za obezbeđenje manifestacije.\n„Program manifestacije biće objavljen najkasnije do 08.08.2021.godine.\nOčekuje se da Organizacioni odbor ove preporuke razmotri i usvoji najkasnije do 15.07.2021. godine.“ – saopštio je Ničić\nPrethodni tekstRadnici zaječarskog „Vodovoda“ najavili protest za sredu\nNaredni tekstU Srbiji od posledica korona virusa umrle još dve osobe, zaražene 63\nU petak 25.juna, na sceni pozorišta “Zoran Radmilović” biće izvedena prva repriza predstave “ČUČUK STANA-Srpkinja i Grkinja” autora i reditelja Željka Hubača!


Grčka - Turistička agencija Happy Travel - Smederevo\nGrčka – kolevka evropske civilizacije, Olimpijskih igara i antičke kulture … Sa obalom, po razuđenosti drugom u Evropi, sa mnoštvom ostrva, poluostrva i zaliva, koju zapljuskuju tri mora – Jonsko, Egejsko i Sredozemno, i preko 2.000 ostrva, ova zemlja predstavlja pravi izbor za kombinaciju opuštenog odmora i zanimljivih izleta. Svojim mnogobrojnim kontrastima i tako zavodljivim karakterom, Grčka neprestano oduzima dah. Prostrano plavetnilo mora i pitome zalive nadgledaju antički ostaci sačuvani besprekornom klimom. Bogovi još uvek čuvaju očaravajuća ostrva, hiljade plaža sa kristalno čistom vodom, lepo vreme, prelepe gradove i živopisna sela, neprocenjivo kulturno blago… Prepustite se i Vi čarima Grčke, pokrenite svoja čula, osetite dobre vibracije sirtakija i buzukija. Uživajte u aromama vina uz tzatziki, dolmadaki ili neko drugo grčko jelo, dok sedite u senci masline u maloj taverni na obali mora. To je nešto što možete naći, osetiti i doživeti samo u božanstvenoj zemlji, kao što je Grčka!\nPodaci o Grčkoj\nPovršina: 131.957 km2 Obalska linija: 16.000 km\nGrčka ima jedinstven arhipelag koji čini otprilike 6.000 ostrva, koja obrazuju skupove i rasprostranjena su u egejskom i jonskom moru. Krit, Rodos, Krf, Dodekanezi i Kiklade se svrstavaju u najpoznatija turistička ostrva u Grčkoj.\nMeteorološka prognoza: www.meteo.gr\nTradicionalno, tokom dugog niza godina srpski državljani turistički posećuju Grčku. Na osnovu statistika, broj posetilaca uvećava se iz godine u godinu (300.000 posetilaca u 2009., 2010. njihov broj prevazilazi 500.000, dok se tokom 2011., kao i 2012. navodi po oko 700.000 posetilaca).\nOdluka Evropske Unije od 19. decembra 2009. kojom se ukida vizni režim za nosioce biometrijskih pasoša, predstavljala je veliki korak ka pojednostavljivanju ulaska srpskih turista u Grku.


Prezentacijom stručnjaka RZZSK-a završena dvodnevna radionica “Tradicionalni materijali i načini građenja na primeru poslednje vodenice u selu Senokos” - Far\nU okviru obeležavanja godine kulturne baštine u Narodnoj biblioteci „Detko Petrov“ sinoć je prezentacijom stručnjaka iz Republičkog zavoda za zaštitu spomenika kulture (RZZSK) završena dvodnevna radionica pod nazivom “Tradicionalni materijali i načini građenja na primeru poslednje vodenice u selu Senokos”.\nGordana Rančev, predsednik Centra za održivi prostorni razvoj “balkanARHitrav” je rekla pred prisutnima da su polaznici škole, studenti „Građevinsko – arhitektonskog fakulteta“ iz Niša, mogli da se upoznaju tokom boravka na terenu sa tradicionalnim mateijalima – kamenom, blatnim malterom, drvenom konstrukcijom i načinima građenja na primeru poslednje vodenice u selu Senokos.\nPredavači na skupu posvećenom objektima narodnog graditeljstva bili su Aleksa Ciganović, arhitekta – savetnik i Estela Radonjić – Živkov, etnolog – savetnik u RZZSK-u.\n„Generalno, odlika objekata narodnog graditeljstva u Srbiji je korišćenje resursa iz prirode. Što se tiče dimitrovgradskog kraja, tu je jako lepo savladana tehnika gradnje zemljom i drvetom. Od blatnog maltera je pravljena konstrukcija sa ispunom od čatme ili kovanice, a pokrivke su od kamenih ploča, koje su praktično karakteristične samo za ovo područje Vodenica, koju smo obišli u Senokosu, je tehnički primenjena, malo istražena i nadamo se da će biti stavljena pod zaštitom države“. Da bi smo sačuvali takve objekte neophodno je da prepoznamo njihovu vrednost i njihov značaj. Ne treba ih upropaštavati i obnavljati na nestručan način, već oni moraju da zadrže tradicionalan način gradnje po kome su poznati. S druge strane potrebna je i udruženost meštana, lokalne samouprave i države“ – rekla je za FAR Radonjić – Živkov.\nRadionica u selu Senokos je jedna od aktivnosti u okviru projekta “Riznica prošlosti – pokretač budućnosti” Centra za održivi prostorni razvoj “balkanARHitrav” iz Dimitrovgrada. Projekat se realizuje u okviru programa Regionalne demokratije na Zapadnom Balkanu (ReLOaD). Finansira se od strane Evorpske Unije, a realizuje UNDP u partnerstvu sa opštinom Dimitrovgrad.\nOpština Dimitrovgrad raspisala Javni konkurs za organizacije civilnog društva/udruženja građana u okviru ReLOaD programa Objavljena rang-lista projektnih predloga u okviru ReLOaD projekta u opštini Dimitrovgrad Muzika, ritualne igre, stari običaji obeležili „ETNOLIK – dijalog kultura“, manifestaciju posvećenoj očuvanju kulturnog nasleđa Predavanje “Rehabilitacija kulturnog nasleđa kao pokretača održivog razvoja” večeras u dimitrovgradskoj biblioteci\nArhitekturaBalkanARHitravcaribrodDimitrovgradEstela Radonjić ŽivkovEUGordana RančevKulturno nasleđeObjekti narodnog graditeljstvaOpština DimitrovgradprezentacijaprojekatRadionicaReLOaDSenokos


Konsalting, menadzment i marketing Method\n˝Stream consultant˝ je stalni konsultant čiji je zadatak da prati poslovanje klijenta, sugeriše, analizira, aktivno lobira i generalno ubrzava pozicioniranje kompanije na ciljnom tržištu kao i njen rast i razvoj. Podrazumeva se da stream konsultant u svom internom timu ima eksperte profilisane za specifične delatnosti klijenta. Konsultant predstavlja članove i profile tima koji će biti uključeni u praćenje i aktivan rad na poslovanju klijenta. Profili angažovanih eksperata zavise od strukture tržišta. Svi eksperti angažovani na klijentu potpisuju Ugovor o čuvanju poslovne tajne pre upoznavanja sa bilo kojim detaljem iz poslovanja klijenta. Klijent se obaveštava o spisku eksperata i daje saglasnost ili odbija da prihvati određenu ličnost iz predloženog tima. Važno je napomenuti da, bez obzira odlučili se za usluge naše ili neke druge kompanije istog profila, trebalo bi insistirati da konsultant nema dva klijenta istog profila ili delatnosti. Takođe, trebalo bi insistirati na izdavanju programa lojalnosti koju ta kompanija ima u sopstvenim aktima.\nAgencija za konsalting, menadžment i marketing "Method" osnovana je 2009. godine kao produkt potrebe domaćih i stranih kompanija za brzim i agilnim korporativnim servisima. Vremenom, profilisali smo se i specijalizovali za "stream consulting" smatrajući da je stalna briga za klijenta i vrhunska isporuka vrhunskih usluga put kojim treba ići.\nKontinuirano nastojanje da ispunimo i nadmašimo očekivanja naših klijenata, prilagođavanje dinamičnoj atmosferi poslovanja, sistem koji je agilan i dostupan 24 sata dnevno, potpuna i neprikosnovena lojalnost klijentu, čine "Method" pravim izborom. Držeći se principa ekspeditivno i kvalitetno, neke od najvećih svetskih i domaćih kompanija u nama su pronašle pouzdanog partnera.\nStrategija - izrada i implementacija\nIzrada projektne dokumentacije za potrebe apliciranja za sredstva fondova EU i implementacija odobrenih projekata.\nOtvaranje novih tržišta i spajanje sa novim klijentima.\nAGENCIJA ZA MENADŽMENT I KONSALTING METHOD NOVI SAD\nFutoška 1A, III sprat, kancelarija 305, 21000 Novi Sad\nTel.: +381 21 300 64 34 I Email: office@method.rs\nPIB: 103543320 I Matični broj: 61660917


Prevare s dostavom u Srbiji: NBS jasno objasnila pravila – Bankar.rs\nHome/ANALIZE/Prevare s dostavom u Srbiji: NBS jasno objasnila pravila\nSmeju li kompanije za dostavu da vam transakcije naplaćuju u evrima?\n“Naplata za usluge dostave hrane koja se pruža rezidentima u Republici Srbiji može se vršiti isključivo u dinarima”, izričiti su u toj instituciji.\nKako su naveli na svom sajtu, propisi nalažu da se plaćanja, naplaćivanje i prenos između rezidenata i između rezidenata i nerezidenata u Republici vrši u dinarima, osim u slučajevima koji su eksplicitno propisani zakonom, prenosi B92.\nOdgovarajući na pitanja medija koji su navodno saznali za slučajeve koji se kose sa važećom regulativom (naplaćivanje usluge dostave hrane u evrima, na teritoriji Republike Srbije), napomenuli su da je takvo postupanje suprotno Zakonu o deviznom poslovanju i inkriminisano je kao prekršaj za koji se rezidentu – pravnom licu može izreći novčana kazna u rasponu od 100.000 dinara do 2.000.000 dinara, a odgovornom licu od 5.000 dinara do 150.000 dinara.\nVažno je, kažu, napomenuti da kod servisa koji posluju na više tržišta postoji mogućnost da kod unosa podataka o kartici (ako to nije ograničeno na sistemu) korisnik inicira transakciju izborom neke druge zemlje i u tom slučaju transakcija može biti prosleđena inostranom prihvatiocu koji pruža uslugu za to tržište ili da se to desi, na primer, usled tehničkog problema na aplikaciji.\n“U tom slučaju, izdavalac platne kartice dobiće transakciju koja je izvršena u inostranstvu i kao takvu je procesirati, odnosno zadužiti korisnika i izvršiti naplatu u skladu sa ugovorom koji imaju za plaćanje platnom karticom u inostranstvu. S tim u vezi, treba imati u vidu da ni banka korisnika, ni banka trgovca, ne mogu da utiču na to kako će trgovac izvršiti naplatu usluga koju pruža na internetu, odnosno da li će određenu uslugu naplatiti kao domaći trgovac ili kao strani trgovac, što za posledicu ima i to da li se transakcija vrši i obrađuje u dinarima ili u evrima”, poručuju iz NBS.\n“Narodna banka Srbije je u toku 2020. godine izvršila kontrole deviznog poslovanja više pravnih lica iz ove delatnosti, tokom kojih su utvrđene određene nepravilnosti u vezi s naplatom pruženih usluga u Republici Srbiji. Naime, tokom postupaka kontrole konstatovano je da je usluga dostave hrane korisnicima u Republici naplaćivana u devizama, umesto u dinarima, tako što je naplata vršena preko stranih pružalaca platnih usluga, i to zaduženjem platnih kartica korisnika kroz inostrani kliring i setlment u stranoj valuti, suprotno odredbama Zakona o deviznom poslovanju i Zakona o platnim uslugama. Nakon sprovedenih postupaka kontrole deviznog poslovanja, Narodna banka Srbije je protiv ovih pravnih lica i njihovih odgovornih lica podnela zahteve za pokretanje prekršajnih postupaka nadležnom sudu, pa su prekršajni postupci u toku”, navode u NBS.\n“Istovremeno, Narodna banka Srbije je o protivpravnom postupanju ovih pravnih lica obavestila Ministarstvo trgovine, turizma i telekomunikacija i Ministarstvo finansija – Poresku upravu radi upoznavanja i preduzimanja daljih mera iz njihove nadležnosti. Napominjemo da su subjekti kontrole, nakon izvršenih postupaka devizne kontrole, preduzeli aktivnosti radi usklađivanja modela poslovanja sa Zakonom o deviznom poslovanju i Zakonom o platnim uslugama, a kako bi se naplata njihovih usluga vršila u dinarima preko pružalaca platnih usluga koji mogu da pružaju ove usluge u Republici Srbiji saglasno važećim propisima”, dodaju.\ndostava Evro Naplata nbs\nObjavljena "crna lista", preko 400 trgovaca sa društvenih mreža - vara\nKurs danas 117,5754


Merkel: Još ima šansi da se postigne dogovor o Bregzitu - NOVA portal\nMerkel: Još ima šansi da se postigne dogovor o Bregzitu\nSvet Autor:Ksenija Prodanović09. dec. 202014:08\nAngela Merkel Foto:Michael Kappeler/Pool via AP\nNemačka kancelarka Angela Merkel ocenila je danas da još ima šanse za postizanje sporazuma EU i Velike Britanije posle Bregzita i dodala da pravo na ribolov nije glavni kamen spoticanja već budući regulatorni standardi u Britaniji.\nBritanski premijer Boris Džonson i predsednica Evropske komisije Ursula fon der Lejen večeras će pokušati da nađu rešenje pat pozicije u kojoj su se našli.\n„Mislim da ćemo tek sutra znati da li je dogovor moguć ili nije“, rekla je Merkelova nemačkim poslanicima i dodala da EU ne može da pristane na sve uslove Londona.\n„Ako britanska strana predloži uslove koje ne možemo da prihvatimo, onda ćemo se razići bez dogovora o izlasku“ Britanije iz EU. Eventualni sporazum „mora da očuva integritet unutrašnjeg tržišta“ Evropske unije, upozorila je kancelarka Nemačke koja do kraja godine predsedava Savetom EU.\nVelika Britanija je 31. januara izašla iz EU, a 31. decembra ističe prelazni period i tada London treba da napusti i jedinstveno tržište EU i carinsku uniju. Ako dve strane ne postignu sporazum, 1. januara će preko noći biti uvedene carine i druge prepreke, što bi dovelo do velikih poremećaja u trgovini.\nAngela MerkelBregzitdogovoreuVelika Britanija


Ministar Dulić obišao Regionalnu sanitarnu deponiju “Duboko” kod Užica – Bajina Bašta-Tara-Drina\nObjavio BBasta.info•\t29/09/2010• 17:24• Bajina Bašta, Privreda\nMinistar životne sredine i prostornog planiranja Oliver Dulić izjavio je da je cilj njegovog ministarstva da u naredne dve godine polovina Srbije ima savremene deponije.\nDulić je, prilikom obilaska Regionalne sanitarne deponije “Duboko” kod Užica rekao da bi to bio najveći civilizacijski iskorak za Srbiju u poslednjih sto godina u pogledu upravljanja komunalnim otpadom.\nDeponiju “Duboko” gradi devet lokalnih samouprava Zlatiborskog i Moravičkog okruga (Užice, Čačak, Požega, Kosjerić, Lučani, Bajina Bašta, Čajetina, Arilje i Ivanjica) u kojima živi 371.000 stanovnika prema pospisu iz 2002. godine.\nNjena gradnja odvija se novcem iz budzeta Srbije, pomenutih gradova i opština od kojih je najveće učešće Užica i Čačka i kredita i donacija evropskih partnera.\nDulić je apelovao na lokalne samuprave da prilagode cene legalizacije materijalnim mogućnostima gradjana i da ubrzaju legalizaciju.\nMinistar je u Užicu danas označio početak radova na rekonstrukciji gradskog stadiona u koji će biti uloženo 220 miliona dinara. Radovi će trajati pet meseci.\nBajina Bašta deponija Duboko Ministarstvo životne sredine Oliver Dulić


Počinje predstavljanje predsedničkih kandidata\nBeta 18. marta 2017. 16:35\nPredstavljanje kandidata za predsednika Srbije počinje danas na Drugom programu RTS-a prema redosledu predsedničkih kandidata na glasačkom listiću na izborima za predsednika Srbije zakazanim za 2. april.\nDanas i sutra biće predstavljeno prvih šest kandidata, a narednog vikenda i preostalih pet. Svaki kandidat ima 50 minuta da predstavi program, saopšteno je iz te medijske kuće.\nVečeras u 20.00 svoj program gledaocima će prvi predstaviti Saša Janković, koga je predložila Grupa gradjana „Za Srbiju bez straha“.\nSat kasnije nastupiće Vuk Jeremić, koga je predložila Grupa gradjana „Moramo bolje“.\nPoslednji predsedički kandidat večeras će biti Miroslav Parović, koga je predložio „Narodni slobodarski pokret“, koje će početi u 22 sata.\nU nedelju u 20, 21 i 22 sata gledaoci će moći da čuju programe Saše Radulovića, kandidata Grupe gradjana „Dosta je bilo“, Luke Maksimovića, koga je predložila Grupa gradjana „Ljubiša Preletačević Beli, Beli – Samo jako“.\nPremijer Srbije i kandidat vladajuće koalicije, govoriće na RTS-u sutra od 22.00 do 22.50.\nNarednog vikenda, u subotu u istim terminima gledaoci će moći da se informišu o programima kandidata Srpskog pokreta Dveri Boška Obradovića, Srpske radikalne stranke Vojislava Šešelja, i Demokratske stranke Srbije Aleksandra Popovića.\nU nedelju, 26. marta u 20 sati program će predstaviti Milan Stamatović, koga je predložila Grupa građana „Za zdravu Srbiju – Milan Stamatović“, a od 21 sat Nenad Čanak kandidat Lige socijaldemokrata Vojvodine.


Goša i GIZ nastavljaju odličnu saradnju › Made-in-Germany.rs\nU Institutu „Goša“ je tokom novembra nastavljena edukacija nastavnika u okviru projekta „Reforma srednjeg stručnog obrazovanja“, finansiranog od strane nemačke vlade, a koji sprovode srpsko Ministarstvo prosvete, nauke i tehnološkog razvoja i Nemačka organizacija za međunarodnu tehničku saradnju „GIZ“.\nOvom prilikom organizovana je obuka zavarivanja za 17 nastavnika tehničkih i mašinskih srednjih škola iz Zemuna, Novog Sada, Sremske Mitrovice, Niša, Vlasotinca, Vladičinog Hana i Guče, prenosi „eKapija“.\nProjekat predstavlja podršku reformi srednjeg stručnog obrazovanja u Srbiji i uvođenju dualnog obrazovanja u srednje stručne škole. Želja je da se u privredi poveća stepen primene usvojenog znanja, ali i da se prioritet da primeni nauke, istraživanju, razvoju i inovacijama.\nProgram edukacije za nastavnike sastojao se od teoretskog i praktičnog dela koji se realizovao u Gošinom Centru za zavarivanje u Smederevskoj Palanci. Po rečima projektnog menadžera Ivana Stojanovića, stepen i kvalitet nastave i usvojenog znanja na ovom seminaru na zavidnom je nivou, što je Institut Goša i kvalifikovalo da i ove godine nastavi uspešnu saradnju sa nemačkim GIZ-om.\nIz Goše javljaju da je u njihovom Institutu u toku i obuka „Podsticanje zapošljavanja mladih“, kao još jedan od projekata nemačko-srpske razvojne saradnje. Obuka je počela početkom septembra, trajaće do kraja godine, a pohađa je 12 kandidata iz Sremskog, Južnobanatskog, Niškog i Jablaničkog okruga.


BiH najkorumpiranija zemlja regiona - SodaLIVE.ba / Već drugu deceniju zajedno!\nBiH najkorumpiranija zemlja regiona\nNajkorumpiranija zemlja jugoistočne Evrope je Bosna i Hercegovina, pokazala je studija Fondacije ”Fridrih Ebert” i ”Transparensi internešnela”.\n“Prema većini istraživanja BiH je percipirana kao najkorumpiranija zemlja u regionu i jedna od najkorumpiranijih u Evropi”, rekao je na predstavljanju studije “Korupcija u BiH” njen autor Srđan Blagovčanin iz TI.\nU studiji “Korupcija u BiH” ističe se da je Prvo kvartalno istraživanje percepcije korupcije 2009. godine pokazalo da prosječan iznos mita u visokom obrazovanju iznosi 547 KM, a za medicinske usluge 500 KM.\nPrema ovom istraživanju, prosječan iznos mita dat sudiji ili službeniku u sudu iznosi 2.049 KM, što pravosuđe dovodi na prvo mjesto po visini mita u poređenju sa svim ostalim institucijama.\nBlagovčanin je naglasio da jedno od istraživanja TI pozicionira BiH na 92. do 95. mjesta najkorumpiranijih zemalja u konkurenciji 180 zemalja.\nOn je naveo da istraživanje Svjetske banke pod nazivom “Antikorupcija u tranziciji” od prije dvije godine takođe pozicionira BiH kao zemlju u kojoj je najviše izražen efekat ”zarobljene države” od svih zemalja u tranziciji.\n“BiH je pozicionirana kao zemlja u kojoj je najviše izražen efekat `zarobljene države`, odnosno potpuno podređivanje svih resursa interesima uskog kruga ljudi koji su u vlasti ili ljudi koji su njima bliski”, rekao je Blagovčanin.\nOn je istakao da je korupcija najprisutnija na lokalnom nivou vlasti, kod opštinskih administracija, u pravnom sektoru, te u oblasti zdravstva i obrazovanja.\nPrema njegovim riječima, ključni problem je odsustvo političke volje na suzbijanju korupcije.\nBlagovčanin je istakao da su posljedice korupcije razarajuće i dugoročne, a da su najteže siromaštvo, nemogućnost razvoja i izopačenje demokratskog procesa donošenja odluka.\n“Daleko dramatičnije i dugoročnije su indirektnije posljedice, i to sprečavanje protoka svježeg kapitala, domaće tržište gubi trku sa inostranim, kao i krajnje nepovoljna poslovna klima u zemlji”, naglasio je Blagovčanin.\nPredstavnik Fondacije ”Fridrih Ebert” Damir Hajric rekao je da je visok nivo korupcije podjednako izražen u Republici Srpskoj i u Federaciji BiH.\nUrednik 23. Jula 2009.\nmakar smo u necemu prvi!\nevo najpostenijih 😉\n12 Velika Britanija\n30 Ujedinj. arapski Emirati\n42 Juzna Koreja\nevo manje postenih 😉\n58 Seyselska ostrva\n61 Trinidad und Tobago\n69 Turska ( nasi ucitelji 500 godina 😉 )\n75 Saudijska Arabija\nevo onih ……;-)\n85 Dominikanska Rep.\n90.Bosna i Hercegovina\n102 Srbija i C.Gora\n135 Papua-Nova Guineja\nSvi podaci su malo stariji ( iz 2005 godine su)! Neki su nas pretekli,neke smo mi pretekli,uglavnom ne nalazimose u ,,lijepom” drustvu na tabeli!\nDa li postoji neka lista naj(ne)korumpiranijih BiH politicara ili lukavackih politicara?\neh sreca da navedose prosjecne cifre koje se daju , da se ne sramotim vise i da znam kolko da stvaim u kovertu 🙂 hehehe, crni smo da crnji nemozemo bit , al sta ces kad ljudi vole novac , nikad im dosta , mozda je to zapravo bolest ovisnosti , treba ih poslat na odvikavanje .


Letom za Cirih Er Srbija obnovila putnički saobraćaj – SveVesti.net\nLetom za Cirih Er Srbija obnovila putnički saobraćaj\nNa prvom komercijalnom letu Er Srbije, posle ukidanja vanrednog stanja, za Cirih su sa beogradskog aerodroma “Nikola Tesla” krenula 33 putnika, koji su morali da imaju zaštitnu opremu i u avionu su sedeli tako da budu dovoljno udaljeni jedni od drugih.\n“Ovo je važan dan za Er Srbiju i beogradski aerodrom, jer smo nakon dva meseca ispratili smo prvi komercijalni let ka Cirihu, koji je otišao sa oko 30 putnika, a vratiće se pun. Pored Ciriha, tu je i Frankfurt, kao i uskoro London i Beč, Pariz i Amsterdam, Ljubljana i drugi. Er Srbija će biti prva kompanija koja će se pojaviti na aerodromu u Ljubljani, a tu su i drugi aerodromi u okruženju”, rekla je ministarka.\nIstakla je da je važno što smo počeli da se vraćamo u normalu u aviosaobraćaju.\n“To je grana saobraćaja koja je najviše pogođena virusom u celom svetu i Evropi, kao i kod nas. Mi smo jedan tim koji radi zajedno, Vlada Srbije, Er Srbija i beogradski aerodrom, i činimo sve da što pre učinimo ovaj vid transporta što bezbednijim i što dostupnijim i da imamo što više redovnih komercijalnih letova, pošto će to puno značiti za našu privredu”, istakla je ona.\nGeneralni direktor beogradskog aerodroma “Nikola Tesla” Fransoa Berizo je rekao da je ovo veliki dan koji je aerodrom čekao gotovo dva meseca.\n“Možemo da vidimo da kreće prvi komercijalni let, hvala našem partneru Er Srbiji, uradili su izvanredan posao i pustili mnogo više letova nego što smo mogli da sanjali prethodnih nedelja i nadamo se da je ovo jedan veliki početak za aviosaobraćaj u Srbiji”, istakao je Berizo.\nGeneralni direktor Er Srbije Dankan Nejsmit je kazao da su uzbuđeni jer leti prvi komercijalni let za Cirih, kao i da pokreću prvo četiri linije, Cirih, Frankfurt, London i Beč.\n“Danas imamo pet letova, tri za Cirih i dva za Frankfurt, a krajem meseca puštamo letove za Amsterdam i Pariz. Što se tiče regiona, 29. maja letimo za Ljubljanu i imaćemo još pet letova, za Podogoricu, Tivat, Skoplje, Banjaluku i Sarajevo, a 6. juna idemo za Njujork i nastavljamo sa još komercijalnih letova”.\nZahvalio je Vladi Srbije, beogradskom aerodromu i svima koji su omogućili da se to ostvari.\n“Idem nazad kući da vidim mamu. Radila sam razne testove pošto živim u Nemačkoj u blizini nemačko-švajcarske granice, a slećem\nu Švajcarskoj, uradila sam sve što treba. Testirala sam se u kovid ambulanti u Lazarevcu i test je bio negativan\nMarija Ćuća koja živi u okolini Ciriha kaže da su joj rekli u ambasadi da ne mora da se testira dolaska u Švajcarsku.\n“Za sada je sve u redu, a šta će tamo raditi, to ne znamo”, rekla je ona dodajući da je u Srbiju došla 8. marta.\nPrevious Venzel: Srbija neće osetiti teške posledice krize\nNext Vučić predložio povećanje zarada negovateljicama za 10 odsto\nRažnatović potvrdio još jedan potpis u Budućnosti\nUhapšeni, pušteni pa opet uhapšeni: Saradnici “škaljaraca” se terete za više krivičnih dela\nIgrači Liverpula na kolenima na centru Enfilda FOTO\nOsniva se nova regionalna košarkaška liga?


PROGLAŠENE TRI NAJUSPEŠNIJE DOMAĆE KOMPANIJE I DODELJENA PRIZNANJA GAZELA SRBIJE U 2017 – NovostiDana.rs\nPROGLAŠENE TRI NAJUSPEŠNIJE DOMAĆE KOMPANIJE I DODELJENA PRIZNANJA GAZELA SRBIJE U 2017\n„Srpske gazele mogu da računaju na podršku Privredne komore Srbije koja postaje njihov hub za dalji rast i razvoj.\nRazvijamo najsavremenije alate za podršku brzorastućim kompanijama i unapređujemo dijalog sa državom i lokalnom samoupravom radi otklanjanja prepreka na koje privreda nailazi u poslovanju, da bi sadašnje gazele bile još dinamičnije i kako bi više bilo novih gazela.\nOrganizujemo i podržavamo projekte koji promovišu poslovni uspeh na duže staze, zasnovan na inovacijama, modernim tehnologijama, stalnom unapređenju poslovanja i upravljanja i usavršavanju proizvoda i usluga prema zahtevima tržišta. Takvim kompanijama poklanjamo posebnu pažnju zbog njihovog doprinosa ukupnom ekonomskom razvoju – rastu bruto domaćeg proizvoda i zaposlenosti, ali i zato što su dobri primeri, najbolji podsticaj i ohrabrenje za nove uspešne biznis priče. Što više budemo imali gazela, to će nam i privreda biti zdravija, jača i konkurentnija“, kaže Marko Čadež, predsednik Privredne komore Srbije.\nPovezanobronzana gazela, Jugotex, nagrada, srebrna gazela, Termovent - Komerc, Vega IT sourcing, Zlatna gazela\nKnjaževac dobitnik nagrade Evropske biznis Skupštine kao region atraktivan za nove investicije\nDodeljene nagrade EU za integraciju Roma\nEY: Dušan Perović u trci za „Svetskog preduzetnika godine“\nФИЛМ “КОСОВО ОТЕТА ЗЕМЉА“ ПРЕМИЈЕРНО ПРИКАЗАН У ЧАЈЕТИНИ\nZaštitnik gradjana traži mišljenje Ministarstva zdravlja i RFZO


Iz Hitne pomoći Kantona Sarajevo za Klix.ba potvrdili su da je pretučen njihov kolega.\n-Danas ispred Hitne pomoći pretučen je naš vozač. Ne mogu vam dati više informacije jer još uvek nije završen uviđaj, kazali su.\nNa mesto događaja brzo je stigla policija, a u tuči je teške povrede zadobila jedna osoba koja je zbrinuta u bolnici.\nIz Ministarstva unutrašnjih poslova Kantona Sarajevo kazali su da je nakon primljene dojave o tuči policija izašla na teren i da rade na rasvetljavanju slučaja.\nSarajevo vesti Sarajevo Hitna pomoć napad na Hitnu pomoć


Bašić u četvrtfinalu ATP-a u Španiji\nBosanskohercegovački teniser Mirza Bašić plasirao se u četvrtfinale ATP Challenger turnira u Segoviji u Španiji, vrijednog 64.000 eura. Bašić je u drugom kolu pobijedio Čeha Michala Konecnya rezultatom 6:4, 6:3.\nU četvrtfinalu će igrati protiv boljeg iz duela između Španaca Nicolasa Almagra i Ricarda Villacorta – Alonsa.\nMeč drugog kola danas će igrati i drugi bh. teniser Aldin Šetkić, kojeg očekuje duel protiv osmog nosioca, Mađara Martona Fucsovicsa.


Bahata vožnja stranih diplomata\nTema: Bahata vožnja stranih diplomata\n27.08.2013., 15:00 #1\nBERLIN, 27. avgusta 2012. (Beta) - Diplomate iz Saudijske Arabije počinile su prošle godine u Berlinu 2.099 saobraćajnih prekršaja, više nego diplomate iz bilo kojeg drugog stranog predstavništva u glavnom gradu Nemačke.\nPo navodima policije u Berlinu, saudijske diplomate su 1.832 puta uhvaćene kako parkiraju na nedozvoljenim mestima, 248 puta u prebrzoj voznji, dok 19 puta nisu poštovale crveno svetlo na semaforu.\nNa drugom mestu po "divljoj vožnji", ali daleko iza Saudijaca su diplomate iz Rusije (977 prekršaja), iz SAD (595), Kine (525) i Gruzije (518). Slede diplomate iz Italije, Rumunije, Irana, Egipta i Turske.\nDiplomate u zemlji službovanja uživaju imunitet, te ne mogu biti kažnjeni za saobraćajne prekršaje.\nI u drugim velikim gradovima širom sveta su vlasti nemoćne da disciplinuju diplomate koje ne poštuju saobraćajne propise.\nU Njujorku su se prekršaji oko sedišta Ujedinjenih nacija (UN) toliko namnožili, da je pre nekoliko godina tadašnja senatorka Njujorka, kasnije američka ministarka inostranih poslova Hilari Klinton predložila da se zemljama iz kojih su došle diplomate koje najdrskije krše saobraćajne propise uskrati razvojna pomoć.


Objavljeno pre 2 godine — 1 min čitanja\n"Kal" band sam imala priliku da slušam nedavno na "Synergy" festivalu u Novosadskom pozorištu, a pre par večeri i u pozorišnom klubu "Trema".\n"Kal" band postoji već dugi niz godina, sa preko 1.000 nastupa u inostranstvu, a sarađivali su i sa velikim facama muzičkog miljea, kao što su Slađana Milošević, Rambo Amadeus, Šaban Šaulić i mnogim drugima.\nfoto: Đorđe Ignjatović\nIako bend koji dolazi iz prestonice postoji već dugo, mislim da novosadska publika nije još dovoljno upoznata s njihovim radom. Stil koji oni promovišu je gypsy, podsećaju na Amaro Del, ali ima tu svega, iako se predstavljaju kao urbani romski bend, dok su ih zapadni kritičari ocenili kao Rock'n'Roma.\nKako god, mislim da vatrena Aleksandra, pevačica sjajnog glasa, još sjajnijeg izgleda, zapravo svojom energijom, vrcanjem, potpuno bosa na sceni i flertovanjem s publikom daje čitav doprinos (da se ostatak benda ne naljuti) ali njena živost i pokretljivost zaista impresioniraju.\nPronađite ih na youtube kanalu, sigurna sam da će vam se dopasti.\nkal bend kal